qundao/data-zh-poetry huggingface dataset:
次洪景伯韵·其三
作者：曾惇
朝代：宋
体裁：七言律诗

新诗清如玉壶冰，一读为破旅愁凝。正怀狂客贺秘监，忽见高人王右丞。坐忘仙去境尚在，广文骨冷呼不应。其谁洗涤怀古恨，别乘博物如何曾。
次洪景伯韵·其二
作者：曾惇
朝代：宋

半刺風流雅好賢，幽尋同舉蔡經鞭。
江梅滿樹爲誰好，官柳著行還自妍。
筆陣如君難索敵，詩鋒顧我敢爭先。
一春剩喚忘憂子，要看長鯨吸百川。
次洪景伯韵·其二
作者：曾惇
朝代：宋

半刺风流雅好贤，幽寻同举蔡经鞭。
江梅满树为谁好，官柳着行还自妍。
笔阵如君难索敌，诗锋顾我敢争先。
一春剩唤忘忧子，要看长鲸吸百川。
次洪景伯韵·其二
作者：曾惇
朝代：宋

半刺风流雅好贤，幽寻同举蔡经鞭。江梅满树为谁好，官柳著行还自妍。笔阵如君难索敌，诗锋顾我敢争先。一春剩唤忘忧子，要看长鲸吸百川。
次謝景思韵
作者：曾惇
朝代：宋

埋沒雙巖已百年，班班勝事漫流傳。
幸陪佳客揮犀麈，實欠傾城舞繡筵。
故老風流寒似鐵，月卿英妙筆如椽。
拂衣便欲故山去，復恐眼中無此賢。
次谢景思韵
作者：曾惇
朝代：宋

埋没双岩已百年，班班胜事漫流传。幸陪佳客挥犀麈，实欠倾城舞绣筵。故老风流寒似铁，月卿英妙笔如椽。拂衣便欲故山去，复恐眼中无此贤。
次谢景思韵
作者：曾惇
朝代：宋

埋没双岩已百年，班班胜事漫流传。
幸陪佳客挥犀麈，实欠倾城舞绣筵。
故老风流寒似铁，月卿英妙笔如椽。
拂衣便欲故山去，復恐眼中无此贤。
次韵景伯宠示劝农新什
作者：曾惇
朝代：宋
体裁：七言律诗

奉诏东郊宣主恩，如云和气蔼生春。仙舟偶共元礼载，宫舍仍依王翰邻。忽有清诗惊老眼，惭无惠化及斯人。半生不分微官缚，早晚故溪归钓纶。
次韵景伯寵示勸農新什
作者：曾惇
朝代：宋

奉詔東郊宣主恩，如雲和氣藹生春。
仙舟偶共元禮載，宮舍仍依王翰鄰。
忽有清詩驚老眼，慚無惠化及斯人。
半生不分微官縛，早晚故溪歸釣綸。
次韵朱知裁少卿見貽二首·其一
作者：曾惇
朝代：宋

丹丘山水窟，中有如斗城。
地迥鳥不喧，一葉動亦驚。
閒門有勝士，學道師廣成。
翛然卧環堵，六印一縷輕。
脫非玄真子，疑即坐忘生。
姓名存丹臺，寧問月旦評。
小試未軒翥，襆被辭漢廷。
肯令蓮社流，坐歎草堂靈。
要當酌家釀，酒色粲碧瑛。
次韵朱知裁少卿見貽二首·其二
作者：曾惇
朝代：宋

少陵卧窮巷，作詩歎秋雨。
坐令馬羣空，真欲洗萬古。
乃知筆有神，寧復慚思阻。
此翁已仙去，上界足官府。
下視五濁世，正自一塵聚。
後學如秋蟬，聒耳了無取。
月卿折檻後，傳家有儀矩。
織成錦繡段，宮商寄鳴杼。
追還正始音，雅頌繼皇武。
即今風騷將，僅可一二數。
豈伊塵滓人，得此百世士。
心源忽湛然，對面識諸祖。
何待登妙高，歷險歎踽踽。
便可咤善才，室中聞密語。
次韵朱知裁少卿见贻二首
作者：曾惇
朝代：宋

丹丘山水窟，中有如斗城。地迥鸟不喧，一叶动亦惊。閒门有胜士，学道师广成。翛然卧环堵，六印一缕轻。脱非玄真子，疑即坐忘生。姓名存丹台，宁问月旦评。小试未轩翥，襆被辞汉廷。肯令莲社流，坐叹草堂灵。要当酌家酿，酒色粲碧瑛。少陵卧穷巷，作诗叹秋雨。坐令马群空，真欲洗万古。乃知笔有神，宁复惭思阻。此翁已仙去，上界足官府。下视五浊世，正自一尘聚。后学如秋蝉，聒耳了无取。月卿折槛后，传家有仪矩。织成锦绣段，宫商寄鸣杼。追还正始音，雅颂继皇武。即今风骚将，仅可一二数。岂伊尘滓人，得此百世士。心源忽湛然，对面识诸祖。何待登妙高，历险叹踽踽。便可咤善才，室中闻密语。
次韵朱知裁少卿见贻二首·其一
作者：曾惇
朝代：宋

丹丘山水窟，中有如斗城。
地迥鸟不喧，一叶动亦惊。
閒门有胜士，学道师广成。
翛然卧环堵，六印一缕轻。
脱非玄真子，疑即坐忘生。
姓名存丹台，宁问月旦评。
小试未轩翥，幞被辞汉廷。
肯令莲社流，坐叹草堂灵。
要当酌家酿，酒色粲碧瑛。
次韵朱知裁少卿见贻二首·其一
作者：曾惇
朝代：宋

丹丘山水窟，中有如斗城。地迥鸟不喧，一叶动亦惊。閒门有胜士，学道师广成。翛然卧环堵，六印一缕轻。脱非玄真子，疑即坐忘生。姓名存丹台，宁问月旦评。小试未轩翥，襆被辞汉廷。肯令莲社流，坐叹草堂灵。要当酌家酿，酒色粲碧瑛。
次韵朱知裁少卿见贻二首·其二
作者：曾惇
朝代：宋

少陵卧穷巷，作诗叹秋雨。
坐令马羣空，真欲洗万古。
乃知笔有神，宁復惭思阻。
此翁已仙去，上界足官府。
下视五浊世，正自一尘聚。
后学如秋蝉，聒耳了无取。
月卿折槛后，传家有仪矩。
织成锦绣段，宫商寄鸣杼。
追还正始音，雅颂继皇武。
即今风骚将，仅可一二数。
岂伊尘滓人，得此百世士。
心源忽湛然，对面识诸祖。
何待登妙高，历险叹踽踽。
便可咤善才，室中闻密语。
次韵朱知裁少卿见贻二首·其二
作者：曾惇
朝代：宋

少陵卧穷巷，作诗叹秋雨。坐令马群空，真欲洗万古。乃知笔有神，宁复惭思阻。此翁已仙去，上界足官府。下视五浊世，正自一尘聚。后学如秋蝉，聒耳了无取。月卿折槛后，传家有仪矩。织成锦绣段，宫商寄鸣杼。追还正始音，雅颂继皇武。即今风骚将，仅可一二数。岂伊尘滓人，得此百世士。心源忽湛然，对面识诸祖。何待登妙高，历险叹踽踽。便可咤善才，室中闻密语。
次韵李举之玉霄亭
作者：曾惇
朝代：宋

新亭崛起最高峰，无数遥岑翠埽空。恐有谢公留屐齿，为开摩诘画屏风。倚江杨柳自高下，照水杏花能白红。正欠渭川千亩竹，清阴分借赖邻翁。亭据城央一径开，仍标兰芷出蒿莱。诸峰合沓云边出，大舶岢峨海上来。已办酒池供倒载，可无舞袖看低回。风烟正赖君弹压，时遣诗锋为剸裁。
次韵李举之玉霄亭·其一
作者：曾惇
朝代：宋

新亭崛起最高峰，无数遥岑翠埽空。恐有谢公留屐齿，为开摩诘画屏风。倚江杨柳自高下，照水杏花能白红。正欠渭川千亩竹，清阴分借赖邻翁。
次韵李举之玉霄亭·其一
作者：曾惇
朝代：宋

新亭崛起最高峰，无数遥岑翠埽空。
恐有谢公留屐齿，为开摩诘画屏风。
倚江杨柳自高下，照水杏花能白红。
正欠渭川千亩竹，清阴分借頼邻翁。
次韵李举之玉霄亭·其二
作者：曾惇
朝代：宋

亭据城央一径开，仍标兰芷出蒿莱。诸峰合沓云边出，大舶岢峨海上来。已办酒池供倒载，可无舞袖看低回。风烟正赖君弹压，时遣诗锋为剸裁。
次韵李举之玉霄亭·其二
作者：曾惇
朝代：宋

亭据城央一径开，仍标兰芷出蒿莱。
诸峰合沓云边出，大舶岢峩海上来。
已办酒池供倒载，可无舞袖看低回。
风烟正頼君弹压，时遣诗锋为剸裁。
次韵李舉之玉霄亭·其一
作者：曾惇
朝代：宋

新亭崛起最高峰，無數遥岑翠埽空。
恐有謝公留屐齒，爲開摩詰畫屏風。
倚江楊柳自高下，照水杏花能白紅。
正欠渭川千畝竹，清陰分借頼鄰翁。
次韵李舉之玉霄亭·其二
作者：曾惇
朝代：宋

亭據城央一徑開，仍標蘭芷出蒿萊。
諸峰合沓雲邊出，大舶岢峩海上來。
已辦酒池供倒載，可無舞袖看低回。
風煙正頼君彈壓，時遣詩鋒爲剸裁。
水龙吟·秋寿太守
作者：曾惇
朝代：宋
体裁：词

去年看月诗成，援毫曾寄鄞江守。流传乐府，惭非宾客，竹枝杨柳。今岁江楼，载勤歌扇，青蛾应奏。况铃斋初驻，凉生燕寝，有香雾凝清昼。遥想十洲三岛，对冰轮、寒光依旧。主人来自，清都碧落，天香满袖。寄语嫦娥，剩留清照，时为公寿。恐明光诏下，翩然归去，试为霖手。
江南野步简贺子忱蔡瞻明
作者：曾惇
朝代：宋

步屧溪南探野梅，冲寒仍与故人来。竹边嫩蕊为谁好，雪后恶云今日开。照夜剩呼修月户，惜花须筑避风台。中郎华发殊堪酒，更挽稽山贺监回。
江南野步简贺子忱蔡瞻明
作者：曾惇
朝代：宋

步屧溪南探野梅，衝寒仍与故人来。
竹边嫩蕊为谁好，雪后恶云今日开。
照夜剩呼修月户，惜花须筑避风台。
中郎华髮殊堪酒，更挽稽山贺监回。
江南野步簡賀子忱蔡瞻明
作者：曾惇
朝代：宋

步屧溪南探野梅，衝寒仍與故人來。
竹邊嫩蕊爲誰好，雪後惡雲今日開。
照夜剩呼修月戶，惜花須築避風臺。
中郎華髮殊堪酒，更挽稽山賀監回。
洪景伯飲諸丈分繡閣以詩戲之
作者：曾惇
朝代：宋

新營小閣面孱顔，領客開樽紫翠閒。
千里畫圖供徙倚，一時名勝喜躋攀。
好風已破晚來暑，小雨不遮湖上山。
老子箇中殊不淺，尚堪同醉看弓彎。
洪景伯饮诸丈分绣阁以诗戏之
作者：曾惇
朝代：宋

新营小阁面孱颜，领客开樽紫翠閒。千里画图供徙倚，一时名胜喜跻攀。好风已破晚来暑，小雨不遮湖上山。老子个中殊不浅，尚堪同醉看弓弯。
洪景伯饮诸丈分绣阁以诗戏之
作者：曾惇
朝代：宋

新营小阁面孱颜，领客开樽紫翠閒。
千里画图供徙倚，一时名胜喜跻攀。
好风已破晚来暑，小雨不遮湖上山。
老子箇中殊不浅，尚堪同醉看弓弯。
浣溪沙·无数春山展画屏
作者：曾惇
朝代：宋
体裁：词

无数春山展画屏。无穷烟柳照溪明。花枝缺处小舟横。紫禁正须红药句，清江莫与白鸥盟。主人元自是仙卿。
清閟堂
作者：曾惇
朝代：宋

洪郎雅吳語，不減賀季真。
開軒風煙上，爽氣朝朝新。
手栽渭川竹，坐對北海尊。
平生耐久朋，歲晚獨此君。
此君不可疏，亦復未易親。
紛紛桃李行，豈容託清塵。
退食靜隠几，微風冷衣巾。
乃知王子猷，真是我輩人。
清閟堂
作者：曾惇
朝代：宋

洪郎雅吴语，不减贺季真。开轩风烟上，爽气朝朝新。手栽渭川竹，坐对北海尊。平生耐久朋，岁晚独此君。此君不可疏，亦复未易亲。纷纷桃李行，岂容托清尘。退食静隐几，微风冷衣巾。乃知王子猷，真是我辈人。
清閟堂
作者：曾惇
朝代：宋

洪郎雅吴语，不减贺季真。
开轩风烟上，爽气朝朝新。
手栽渭川竹，坐对北海尊。
平生耐久朋，岁晚独此君。
此君不可疏，亦復未易亲。
纷纷桃李行，岂容託清尘。
退食静隠几，微风冷衣巾。
乃知王子猷，真是我辈人。
点绛唇·重九饮栖霞
作者：曾惇
朝代：宋
体裁：词

九日传杯，要携佳客栖霞去。满城风雨。记得潘郎句。紫菊红萸，何意留侬住。愁如许。暮烟一缕。正在归时路。
点绛唇（重九饮栖霞）
作者：曾惇
朝代：宋
体裁：词

九月传杯，要携佳客栖霞去。满城风雨。记得潘郎句。紫菊红萸，何意留侬住。愁如许。暮烟一缕。正在归时路。
诉衷情·鄞江云气近蓬莱
作者：曾惇
朝代：宋
体裁：词

鄞江云气近蓬莱。
花柳满城隈。
风流谢守相遇，应覆故人杯。
烟浪暖，锦帆回。
莫徘徊。
玉霄亭下，芍药荼䕷，都望归来。
诉衷情·鄞江云气近蓬莱
作者：曾惇
朝代：宋

鄞江云气近蓬莱。花柳满城隈。风流谢守相遇，应覆故人杯。烟浪暖，锦帆回。莫徘徊。玉霄亭下，芍药荼，都望归来。
诉衷情令·别意
作者：曾惇
朝代：宋

鄞江云气近蓬莱。花柳满城隈。风流谢守相遇，应覆故人杯。烟浪暖，锦帆回。莫徘徊。玉霄亭下，芍药荼蘼，都望归来。
題一相菴
作者：曾惇
朝代：宋

滿山松竹翠成林，彷彿前身舊所臨。
不分雙旌殺風景，他年蠟屐再幽尋。
題東湖
作者：曾惇
朝代：宋

三年領客醉東湖，欲去猶携竹裏厨。
誰解挽留狂太守，風荷十頃翠相扶。
題桐柏石道士院妙聲堂
作者：曾惇
朝代：宋

門外千峰翠作堆，道人名籍在丹臺。
是非榮辱俱休問，只放泉聲入耳來。
題謝景思少卿藥寮二首·其一
作者：曾惇
朝代：宋

先生數畝園，種藥一何盛。
子知醫國手，元自諳藥性。
愚溪植仙毗，服食每自信。
伏波收薏苡，初不避讒柄。
牛溲馬渤輩，並蓄用必慎。
我知若人心，欲了世閒病。
君非山中相，疑即句漏令。
問訊紫金丹，刀圭宜有贈。
題謝景思少卿藥寮二首·其二
作者：曾惇
朝代：宋

維摩示清羸，宴坐丈室中。
靜觀世上人，百邪所交攻。
我有一丸藥，得之無是公。
人人各安樂，淡然心地空。
脫復未辦此，濟物存陰功。
南山千歲苓，託根萬丈松。
下有青青草，其名爲救窮。
願君時舉手，採取置藥籠。
题一相庵
作者：曾惇
朝代：宋
体裁：七言绝句

满山松竹翠成林，彷佛前身旧所临。不分双旌杀风景，他年蜡屐再幽寻。
题东湖
作者：曾惇
朝代：宋

三年领客醉东湖，欲去犹携竹裏厨。
谁解挽留狂太守，风荷十顷翠相扶。
题东湖
作者：曾惇
朝代：宋

三年领客醉东湖，欲去犹携竹里厨。谁解挽留狂太守，风荷十顷翠相扶。
题桐柏石道士院妙声堂
作者：曾惇
朝代：宋
体裁：七言绝句

门外千峰翠作堆，道人名籍在丹台。是非荣辱俱休问，只放泉声入耳来。
题灊山
作者：曾惇
朝代：宋
体裁：古风

灊皖相峥嵘，江淮名最著。下枕大江流，浩荡云涛怒。汉皇重封事，兹山奠南土。上帝眷此邦，司命福黎庶。斟酌赏罚柄，惠泽均雨露。开元政熙洽，一夜一软语。皇家谨司锁，剑戟生卫护。十年兵火馀，所存一二数。兹地岂湮没，栋宇仅如故。两山势若抱，巉崖如虎踞。下视万木杪，溪流更奔注。忽有羽客来，相寻恣幽步。扪萝度绝嶂，涉水得微路。岩石掩如扉，必有神仙驻。昔年老真人，此是幽栖处。愿君骨不凡，可以永期遇。欲下叩其扉，雷霆起烟雾。正恐渠相留，徘徊不能去。
题谢景思少卿药寮二首
作者：曾惇
朝代：宋

先生数亩园，种药一何盛。子知医国手，元自谙药性。愚溪植仙毗，服食每自信。伏波收薏苡，初不避谗柄。牛溲马渤辈，并蓄用必慎。我知若人心，欲了世閒病。君非山中相，疑即句漏令。问讯紫金丹，刀圭宜有赠。维摩示清羸，宴坐丈室中。静观世上人，百邪所交攻。我有一丸药，得之无是公。人人各安乐，淡然心地空。脱复未办此，济物存阴功。南山千岁苓，托根万丈松。下有青青草，其名为救穷。愿君时举手，采取置药笼。
题谢景思少卿药寮二首·其一
作者：曾惇
朝代：宋
体裁：古风

先生数亩园，种药一何盛。子知医国手，元自谙药性。愚溪植仙毗，服食每自信。伏波收薏苡，初不避谗柄。牛溲马渤辈，并蓄用必慎。我知若人心，欲了世閒病。君非山中相，疑即句漏令。问讯紫金丹，刀圭宜有赠。
题谢景思少卿药寮二首·其二
作者：曾惇
朝代：宋

维摩示清羸，宴坐丈室中。静观世上人，百邪所交攻。我有一丸药，得之无是公。人人各安乐，淡然心地空。脱复未办此，济物存阴功。南山千岁苓，托根万丈松。下有青青草，其名为救穷。愿君时举手，采取置药笼。
题谢景思少卿药寮二首·其二
作者：曾惇
朝代：宋

维摩示清羸，宴坐丈室中。
静观世上人，百邪所交攻。
我有一丸药，得之无是公。
人人各安乐，淡然心地空。
脱復未办此，济物存阴功。
南山千岁苓，託根万丈松。
下有青青草，其名为救穷。
愿君时举手，采取置药笼。
龍溪新亭
作者：曾惇
朝代：宋

懷玉知名寺，諸峯翠插天。
凌雲飛略彴，照水舞蜿蜒。
午日孤穿履，新凉定著鞭。
更須煩惠遠，小立虎溪邊。
龙溪新亭
作者：曾惇
朝代：宋

怀玉知名寺，诸峯翠插天。
凌云飞略彴，照水舞蜿蜒。
午日孤穿履，新凉定着鞭。
更须烦惠远，小立虎溪边。
龙溪新亭
作者：曾惇
朝代：宋

怀玉知名寺，诸峰翠插天。凌云飞略彴，照水舞蜿蜒。午日孤穿履，新凉定著鞭。更须烦惠远，小立虎溪边。
临江仙·子后寅前东向坐
作者：曾慥
朝代：宋
体裁：词

子后寅前东向坐，冥心琢齿鸣鼍。托天回顾眼光摩。张弓仍踏弩，升降辘轳多。三度朝元九度转，背摩双摆扳弩。虎龙交际咽元和。浴身挑甲罢，便可蹑烟萝。
临江仙·子後寅前东向坐
作者：曾慥
朝代：宋

子後寅前东向坐，冥心琢齿鸣鼍。托天回顾眼光摩。张弓仍踏弩，升降辘轳多。三度朝元九度转，背摩双摆扳弩。虎龙交际咽元和。浴身挑甲罢，便可蹑烟萝。
到夔州
作者：曾慥
朝代：宋
体裁：五言律诗

众水归三峡，悠悠万古情。白盐无路到，赤甲罕人行。西瀼泉尤胜，东屯谷有名。丰年公事少，饱暖荷恩荣。
到夔州
作者：曾慥
朝代：宋

衆水歸三峽，悠悠萬古情。
白鹽無路到，赤甲罕人行。
西瀼泉尤勝，東屯穀有名。
豐年公事少，飽暖荷恩榮。
句
作者：曾慥
朝代：宋

云连三峡苍茫外，人在千峰紫翠间。秋风三度发孤妍，扑面幽香十里传。
句·其一
作者：曾慥
朝代：宋

云连三峡苍茫外，人在千峰紫翠间。
句·其一
作者：曾慥
朝代：宋

雲連三峽蒼茫外，人在千峰紫翠間。
句·其二
作者：曾慥
朝代：宋

秋風三度發孤妍，撲面幽香十里傳。
句·其二
作者：曾慥
朝代：宋

秋风三度发孤妍，扑面幽香十里传。
巫山
作者：曾慥
朝代：宋

巫山不可見，翠岫幾重重。
雲外藏三島，江頭認九峰。
淡煙迷暝色，疏雨浥秋容。
目斷凝貞路，松風傳暮鐘。
巫山
作者：曾慥
朝代：宋
体裁：五言律诗

巫山不可见，翠岫几重重。云外藏三岛，江头认九峰。淡烟迷暝色，疏雨浥秋容。目断凝贞路，松风传暮钟。
沔鄂
作者：曾慥
朝代：宋
体裁：五言绝句

渺渺阳台去，茫茫鹦鹉洲。干戈迷大别，烟雨瞑南楼。
沔鄂
作者：曾慥
朝代：宋

渺渺陽臺去，茫茫鸚鵡洲。
干戈迷大別，煙雨瞑南樓。
浣溪沙·别样清芬扑鼻来
作者：曾慥
朝代：宋
体裁：词

别样清芬扑鼻来。秋香过后却追回。博山轻雾锁崔嵬。珍重芗林三昧手，不教一日不花开。暗中错认是江梅。
白帝城
作者：曾慥
朝代：宋
体裁：五言律诗

白帝城头路，逶迤一径遥。高堂临峡口，暴水没山腰。隔岸鱼施网，横江铁贯桥。神妃翻覆手，愿赐雨连宵。
白帝城
作者：曾慥
朝代：宋

白帝城頭路，逶迤一徑遙。
高堂臨峽口，暴水沒山腰。
隔岸魚施網，橫江鐵貫橋。
神妃翻覆手，願賜雨連宵。
调笑/调笑令
作者：曾慥
朝代：宋

清友。群芳右。万缟纷披兹独秀。天寒月薄黄昏後。缟袂亭亭招手。故山千树连云岫。借问如今安否。
调笑令 其三 净友莲
作者：曾慥
朝代：宋
体裁：词

净友。如妆就。折得清香来满手。一溪湛湛无尘垢。白羽轻摇晴昼。远公保社今何有。怅望东林搔首。
调笑令 其三 净友莲
作者：曾慥
朝代：宋
体裁：词

净友。如装就。折得清香来满手。一溪湛湛无尘垢。白羽轻摇晴昼。远公保社今何有。怅望东林搔首。
调笑令 其二 清友梅
作者：曾慥
朝代：宋
体裁：词

清友。群芳右。万缟纷披兹独秀。天寒月薄黄昏后。缟袂亭亭招手。故山千树连云岫。借问如今安否。
调笑令 其五 破子
作者：曾慥
朝代：宋
体裁：词

花好。被花恼。庭下嫣然如巧笑。曾教健步移根到。各是一般奇妙。赏心乐事知多少。乱插繁华晴昊。
调笑令 其六 破子
作者：曾慥
朝代：宋
体裁：词

酒美。直无比。小瓮新醅浮玉蚁。空传乌氏并程氏。不数云安曲来。十花更互来相对。常伴先生沈醉。
调笑令 其六 破子
作者：曾慥
朝代：宋

酒美。直无比。小瓮新醅浮玉蚁。空传乌氏并程氏。不数云安麴来。十花更互来相对。常伴先生沉醉。
调笑令 其四 玉友酒
作者：曾慥
朝代：宋

玉友。平生旧。相与忘形偏耐久。醉乡径到无何有。莫问区区升斗。人生一笑难开口。为报速宜相就。花好。被花恼。庭下嫣然如巧笑。曾教健步移根到。各是一般奇妙。赏心乐事知多少。乱插繁华晴昊。酒美。直无比。小瓮新醅浮玉蚁。空传乌氏并程氏。不数云安麴来。十花更互来相对。常伴先生沉醉。
调笑令·并口号
作者：曾慥
朝代：宋
体裁：词

佳友。金英辏。陶令篱边常宿留。秋风一夜摧枯朽。独艳重阳时候。剩收芳蕊浮卮酒。荐酒先生眉寿。
调笑令·并口号
作者：曾慥
朝代：宋

佳友。金英辏。陶令篱边常宿留。秋风一夜摧枯朽。独艳重阳时候。剩收芳蕊浮卮酒。荐酒先生眉寿。清友。群芳右。万缟纷披兹独秀。天寒月薄黄昏后。缟袂亭亭招手。故山千树连云岫。借问如今安否。
调笑令（并口号）
作者：曾慥
朝代：宋

五柳门前三径斜。东篱九日富贵花。岂惟此菊有佳色，上有南山日夕佳。
佳友。金英辏。陶令篱边常宿留。秋风一夜摧枯朽。独艳重阳时候。剩收芳蕊浮卮酒。荐酒先生眉寿。
调笑（净友莲）
作者：曾慥
朝代：宋

净友。如妆就。折得清香来满手。一溪湛湛无尘垢。白羽轻摇晴昼。远公保社今何有。帐望东林骚首。
调笑（清友梅）
作者：曾慥
朝代：宋

清友。君芳右。万缟纷披兹独秀。天寒月薄黄昏后。缟袂亭亭招手。故山千树连云岫。借问如今安否。
调笑（玉友酒）
作者：曾慥
朝代：宋
体裁：词

玉友。平生旧。相与忘形偏耐久。醉乡径到无何有。莫问区区升斗。人生一笑难开口。为报速宜相就。
调笑（破子）
作者：曾慥
朝代：宋

花好。被花恼。庭下嫣然如巧笑。曾教健步移根到。各是一般奇妙。赏心乐事知多少。乱插繁华晴昊。
酒美。直无比。小瓮新醅浮玉蚁。空传乌氏并程氏。不数云安麹来。十花更互来相对。常伴先生沉醉。
題蘇養直詞翰巨軸
作者：曾慥
朝代：宋

元祐文章絕代無，爲盟主者眉山蘇。
舊聞宗匠爲詩匠，今見東湖說後湖。
寂寞香山老居士，浩蕩煙波古釣徒。
瀾翻翰墨驚人眼，一段清冰在玉壺。
题苏养直词翰巨轴
作者：曾慥
朝代：宋

元佑文章绝代无，为盟主者眉山苏。
旧闻宗匠为诗匠，今见东湖说后湖。
寂寞香山老居士，浩荡烟波古钓徒。
澜翻翰墨惊人眼，一段清冰在玉壶。
题苏养直词翰巨轴
作者：曾慥
朝代：宋

元祐文章绝代无，为盟主者眉山苏。旧闻宗匠为诗匠，今见东湖说后湖。寂寞香山老居士，浩荡烟波古钓徒。澜翻翰墨惊人眼，一段清冰在玉壶。
恭和御製玉津園宴射·其一
作者：曾懷
朝代：宋

名園佳氣靄非烟，冠佩朝宗似百川。
五品并令陪宴射，四鍭端欲序賓賢。
恩涵春意魚翻藻，威入秋聲雁落弦。
竣事更容窺典雅，宸章應陋柏梁篇。
恭和御製玉津園宴射·其二
作者：曾懷
朝代：宋

江山秋日冠輕烟，別苑風光勝輞川。
位設虎侯恢盛典，枝穿楊葉校名賢。
禮均湛露宣飛斝，樂奏鈞天着發弦。
聖主經文與緯武，全勝巡幸射蛟篇。
谒金门
作者：曾拨
朝代：宋

山衔日。洒酒西风独立。一叶扁舟流水急。转头无处觅。
去则而今已去，忆则如何不忆。明日到家应记得。寄书回雁翼。
南柯子·南歌子
作者：曾揆
朝代：宋

桐葉涼生夜，藕花香滿時。幾多離思有誰知。遙望盈盈一水、抵天涯。雨灑征衣淚，月顰分鏡眉。相逢又是隔年期。不似畫橋歸燕、解于飛。
南柯子·南歌子·桐叶凉生夜
作者：曾揆
朝代：宋
体裁：词

桐叶凉生夜，藕花香满时。几多离思有谁知。遥望盈盈一水、抵天涯。雨洒征衣泪，月颦分镜眉。相逢又是隔年期。不似画桥归燕、解于飞。
眼儿媚·芙蓉帐冷翠衾单
作者：曾揆
朝代：宋
体裁：词

芙蓉帐冷翠衾单。魂梦几曾闲。怎禁未许，茫茫烟水，叠叠云山。去时频把归期约，远不过春残。而今已是，荷花开了，犹倚栏干。
西江月
作者：曾揆
朝代：宋

簷雨輕敲夜夜，牆雲低度朝朝。日長天氣已無聊。何況洞房人悄。眉共新荷不展，心隨垂柳頻搖。午眠彷彿見金翹。驚覺數聲啼鳥。
西江月·檐雨轻敲夜夜
作者：曾揆
朝代：宋
体裁：词

檐雨轻敲夜夜，墙云低度朝朝。日长天气已无聊。何况洞房人悄。眉共新荷不展，心随垂柳频摇。午眠仿佛见金翘。惊觉数声啼鸟。
西江月·檐雨轻敲夜夜
作者：曾揆
朝代：宋

檐雨轻敲夜夜，墙云低度朝朝。
日长天气已无聊。何况洞房人悄。
眉共新荷不展，心随垂柳频摇。
午眠见金翘。惊觉数声啼鸟。
谒金门
作者：曾揆
朝代：宋

山衔日。泪洒西风独立。一叶扁舟流水急。转头无处觅。去则而今已去，忆则如何不忆。明日到家应记得。寄书回雁翼。深院寂。一点春灯衔壁。空说销愁须酒力。病多禁未得。遥望西楼咫尺。争信今宵思忆。伴我枕头双泪湿。梧桐秋雨滴。
谒金门·山衔日
作者：曾揆
朝代：宋
体裁：词

山衔日。泪洒西风独立。一叶扁舟流水急。转头无处觅。去则而今已去，忆则如何不忆。明日到家应记得。寄书回雁翼。
谒金门·深院寂
作者：曾揆
朝代：宋
体裁：词

深院寂。一点春灯衔壁。空说销愁须酒力。病多禁未得。遥望西楼咫尺。争信今宵思忆。伴我枕头双泪湿。梧桐秋雨滴。
題資福院平綠軒
作者：曾揆
朝代：宋

終日勞勞雁鶩行，偶然來訪贊公房。
扶疏草木四圍合，縈繞溪流一带長。
倚檻豈能成傑句，把杯多是說名方。
問師乞取安心法，宴坐蒲團對佛香。
题资福院平绿轩
作者：曾揆
朝代：宋
体裁：七言律诗

终日劳劳雁鹜行，偶然来访赞公房。扶疏草木四围合，萦绕溪流一带长。倚槛岂能成杰句，把杯多是说名方。问师乞取安心法，宴坐蒲团对佛香。
次韵赵仲美表弟西斋自遣
作者：曾旼
朝代：宋
体裁：七言律诗

谪守凄凉卧郡斋，夫君失意偶同来。海边故国渺何许，城上新楼空几回。宁羡一囊供鹤料，会看千里跃龙媒。清吟未免萦机虑，只恐飞鸥便见猜。
次韵趙仲美表弟西齋自遣
作者：曾旼
朝代：宋

謫守凄凉卧郡齋，夫君失意偶同來。
海邊故國渺何許，城上新樓空幾回。
寧羨一囊供鶴料，會看千里躍龍媒。
清吟未免縈機慮，只恐飛鷗便見猜。
游九锁
作者：曾旼
朝代：宋

山势盘纡是几重，溪行乱石水溶溶。
东西路口分双洞，苍翠羣中起一峰。
石上仙翁留去迹，壁间羽客有吟踪。
夜分不是红尘境，清梦回时晓殿钟。
游九锁
作者：曾旼
朝代：宋

山势盘纡是几重，溪行乱石水溶溶。东西路口分双洞，苍翠群中起一峰。石上仙翁留去迹，壁间羽客有吟踪。夜分不是红尘境，清梦回时晓殿钟。
統軍池
作者：曾旼
朝代：宋

長山謾刻金芝頌，宮相空吟石竹詩。
事往歲深無處問，北園唯見孟家池。
统军池
作者：曾旼
朝代：宋
体裁：七言绝句

长山谩刻金芝颂，宫相空吟石竹诗。事往岁深无处问，北园唯见孟家池。
遊九鎖
作者：曾旼
朝代：宋

山勢盤紆是幾重，溪行亂石水溶溶。
東西路口分雙洞，蒼翠羣中起一峰。
石上仙翁留去跡，壁間羽客有吟蹤。
夜分不是紅塵境，清夢回時曉殿鐘。
清明日赐新火
作者：曾易简
朝代：宋
体裁：五言律诗

令节传龙蜡，君恩赐近臣。乍燃烟尚短，初出焰犹新。照耀王侯第，欢呼里巷民。谁知蓬荜下，还有聚萤人。
清明日賜新火
作者：曾易簡
朝代：宋

令節傳龍蠟，君恩賜近臣。
乍燃煙尚短，初出焰猶新。
照耀王侯第，歡呼里巷民。
誰知蓬蓽下，還有聚螢人。
賀新郎
作者：曾晞顏
朝代：宋

富貴人間有。就如今，秤量陰德，還公最厚。一郡鶻崙全似舊，春滿霜疇稻畝。近帳外、干將夜吼。直指禾川弄霆雷，從山陰、鹿健那能走。都算計，怎擔負。單車曲曲穿巖竇。向迷途、分明一呼，散渠回首。夾路香花迎拜了，見說家家舉酒。道公是、再生父母。活一口還添一歲，這一回、活幾千千口。只此事，是公壽。
重遊臨武秀巖·其一
作者：曾晞顔
朝代：宋

瓊樓玉宇落荒村，雞犬無聲到洞門。
采鳳久藏丹穴羽，青蓮倒續華峯根。
笑談疑歪風宮商應，剜刻渾無斧鑿痕。
莫訝空中能卓立，亭亭一柱拄乾坤。
重遊臨武秀巖·其二
作者：曾晞顔
朝代：宋

十番春事付風埃，屐齒參經識蒼苔。
野鳥避人猶巧語，山花向日儘遲開。
奇峯自是平地起，活水不知何處來。
天若便教羈馽脫，寧須海上覓蓬萊。
贺新郎·贺耐轩周府尹己卯
作者：曾晞颜
朝代：宋
体裁：词

富贵人间有。就如今，秤量阴德，还公最厚。一郡鹘崙全似旧，春满霜畴稻亩。近帐外、干将夜吼。直指禾川弄霆雷，从山阴、鹿健那能走。都算计，怎担负。单车曲曲穿岩窦。向迷途、分明一呼，散渠回首。夹路香花迎拜了，见说家家举酒。道公是、再生父母。活一口还添一岁，这一回、活几千千口。只此事，是公寿。
重游临武秀岩
作者：曾晞颜
朝代：宋

琼楼玉宇落荒村，鸡犬无声到洞门。采凤久藏丹穴羽，青莲倒续华峰根。笑谈疑有宫商应，剜刻浑无斧凿痕。莫讶空中能卓立，亭亭一柱拄乾坤。十番春事付风埃，屐齿参经识苍苔。野鸟避人犹巧语，山花向日尽迟开。奇峰自是平地起，活水不知何处来。天若便教羁絷脱，宁须海上觅蓬莱。
重游临武秀岩·其一
作者：曾晞颜
朝代：宋

琼楼玉宇落荒村，鸡犬无声到洞门。
采凤久藏丹穴羽，青莲倒续华峯根。
笑谈疑歪风宫商应，剜刻浑无斧凿痕。
莫讶空中能卓立，亭亭一柱拄干坤。
重游临武秀岩·其一
作者：曾晞颜
朝代：宋

琼楼玉宇落荒村，鸡犬无声到洞门。采凤久藏丹穴羽，青莲倒续华峰根。笑谈疑有宫商应，剜刻浑无斧凿痕。莫讶空中能卓立，亭亭一柱拄乾坤。
重游临武秀岩·其二
作者：曾晞颜
朝代：宋

十番春事付风埃，屐齿参经识苍苔。
野鸟避人犹巧语，山花向日尽迟开。
奇峯自是平地起，活水不知何处来。
天若便教羁馽脱，宁须海上觅蓬莱。
重游临武秀岩·其二
作者：曾晞颜
朝代：宋

十番春事付风埃，屐齿参经识苍苔。野鸟避人犹巧语，山花向日尽迟开。奇峰自是平地起，活水不知何处来。天若便教羁絷脱，宁须海上觅蓬莱。
贺新郎（贺耐轩周府尹·己卯）
作者：曾曦顔
朝代：宋

富贵人间有。就如今、秤量阴德，还公最厚。一郡鹘仑全似旧，春满霜畴稻亩。近帐外、干将夜吼。直指禾川弄霆雷，纵山阴、鹿健那能走。都算计，怎担负。
单车曲曲穿岩窦。向迷途、分明一呼，散渠回首。夹路香花迎拜了，见说家家举酒。道公是、再生父母。活一口还添一岁，这一回、活几千千口。只此事，是公寿。
上齊山
作者：曾會
朝代：宋

秋日懸光八使來，笙歌十里郡筵開。
六朝草色鋪堤路，九日花香泛酒杯。
紅袖歌長凝粉黛，紫微詩久蔽塵埃。
賢人此會知無盡，不畏年華似箭催。
句
作者：曾會
朝代：宋

松間忽被青童指，金籙犀仙第二人。
存目·其一
作者：曾會
朝代：宋

詩題：搗砧詞首句：星斿耿耿寒煙浮。
存目·其二
作者：曾會
朝代：宋

詩題：六月吟首句：曦輪獵野枯杉松。
寄泉僧定諸
作者：曾會
朝代：宋

赤城山去刺桐城，還往都無一月程。
日日焚香遥稽首，五更河露濕人衣。
送張無夢歸天台
作者：曾會
朝代：宋

九重留不住，乘興返天台。
青嶂未爲靜，彤庭應更來。
御歌編隠訣，卧榻近丹臺。
衣袂含香氣，蓬萊醉幾迴。
重登蕭相樓
作者：曾會
朝代：宋

不見當年李翰林，江天爲我結層陰。
九華門外柳三尺，蕭相樓前松千尋。
物在人亡空有淚，時殊事變獨傷心。
隻雞斗酒江干市，白首風前楚些吟。
題仙都山二首·其一
作者：曾會
朝代：宋

時常展畫圖，今喜到仙都。
盡得煙霞景，方知手筆粗。
擎天成一柱，鎮地出三吳。
苔片封車轍，蓮香泛鼎湖。
占風來海國，迎日上雲衢。
似筍千尋直，如藍四面鋪。
秀能通造化，高豈礙摶扶。
雷雨生巖竇，星辰遶藥爐。
金華慚叱石，玉女望投壺。
觀古壇尤在，碑荒字半無。
未曾迷阮肇，何倦醉麻姑。
塵外標名異，空中立影孤。
笑秦銘泰嶽，嫌舜葬蒼梧。
夏月風長滿，秋霜草不枯。
步虛吟羽客，滴翠濕樵夫。
獨稱瀛洲侶，吟看典郡符。
題仙都山二首·其二
作者：曾會
朝代：宋

瀛洲風月十年餘，東出雲堂典郡符。
更到煙霞最深處，分明景物是仙都。
題法華山天衣寺
作者：曾會
朝代：宋

十里湖光十里松，松陰路到十高峰。
窗看渡口隨湖月，樓聽雲門度嶺鐘。
梁帝鉢含山雨潤，普賢臺鏁蘚花重。
誰人的是忘機子，香稻寒蔬養瘦容。
題硯水
作者：曾會
朝代：宋

落筆重重見險津，不堪憑仗洗埃塵。
無波浪處生波浪，愁殺孤帆過海人。
香積寺
作者：曾會
朝代：宋

松門石徑亂雲粘，四顧藍光冷射簷。
鏁霧樓臺陰自潤，嘯風猿鳥韻相兼。
寒巖路僻憑僧指，古篆香殘待客添。
須信苾蒭堪愛處，滿階芳草正纖纖。
贈畫山水陳兄
作者：曾有光
朝代：宋

眼前畫士蠶樣密，有如陳君萬纔一。
少年識高畫愈精，胸蟠物象妙通神。
描盡江山歸指點，寒林古嶂煙雲歛。
若懸瀑布飛潺湲，樵人向晚歸山巔。
幻出樓臺景一簇，松釵墮落鴻金屋。
苔封石徑綠茸茸，深藏古寺無聲鐘。
花落啼鳥四時好，綠陽繫馬迷芳草。
溪上桃花三月春，漁翁垂釣理絲綸。
夏日池亭避炎暑，荷花落岸香風度。
秋聲颯颯蘆葦寒，驚飛白鷺起前灘。
野梅冬杪香飄路，忽驚四面仝雲布。
展開一軸指顧間，始知妙畫歸毫端。
誰云不復見摩詰，陳君自得如神筆。
石臺一去不復來，陳君繼芳誠奇哉。
形容聊述歌一首，行看聲亞諸人右。
赠画山水陈兄
作者：曾有光
朝代：宋

眼前画士蚕样密，有如陈君万才一。少年识高画愈精，胸蟠物象妙通神。描尽江山归指点，寒林古嶂烟云敛。若悬瀑布飞潺湲，樵人向晚归山巅。幻出楼台景一簇，松钗堕落鸿金屋。苔封石径绿茸茸，深藏古寺无声钟。花落啼鸟四时好，绿阳系马迷芳草。溪上桃花三月春，渔翁垂钓理丝纶。夏日池亭避炎暑，荷花落岸香风度。秋声飒飒芦苇寒，惊飞白鹭起前滩。野梅冬杪香飘路，忽惊四面仝云布。展开一轴指顾间，始知妙画归毫端。谁云不复见摩诘，陈君自得如神笔。石台一去不复来，陈君继芳诚奇哉。形容聊述歌一首，行看声亚诸人右。
赠画山水陈兄
作者：曾有光
朝代：宋

眼前画士蚕样密，有如陈君万纔一。
少年识高画愈精，胸蟠物象妙通神。
描尽江山归指点，寒林古嶂烟云敛。
若悬瀑布飞潺湲，樵人向晚归山巅。
幻出楼台景一簇，松钗堕落鸿金屋。
苔封石径绿茸茸，深藏古寺无声钟。
花落啼鸟四时好，绿阳繫马迷芳草。
溪上桃花三月春，渔翁垂钓理丝纶。
夏日池亭避炎暑，荷花落岸香风度。
秋声飒飒芦苇寒，惊飞白鹭起前滩。
野梅冬杪香飘路，忽惊四面仝云布。
展开一轴指顾间，始知妙画归毫端。
谁云不復见摩诘，陈君自得如神笔。
石台一去不復来，陈君继芳诚奇哉。
形容聊述歌一首，行看声亚诸人右。
三十六宫
作者：曾极
朝代：宋

曲阁便房三十六，欲回舞袖不容身。黄金壁带今安有，笑杀宣和大内人。
三十六宫
作者：曾极
朝代：宋

曲阁便房三十六，欲迴舞袖不容身。
黄金壁带今安有，笑杀宣和大内人。
三十六陂
作者：曾极
朝代：宋

渺然三十六陂春，石黛潮生岁岁新。
杨柳杏花浑好在，吟边只欠跨馿人。
三十六陂
作者：曾极
朝代：宋

渺然三十六陂春，石黛潮生岁岁新。杨柳杏花浑好在，吟边只欠跨驴人。
三品石
作者：曾极
朝代：宋

一士真能重本朝，中原劲敌是天骄。无情石却登三品，不念忠贤屈下僚。
三段石
作者：曾极
朝代：宋

凛然皇象法书存，重屋应无野火焚。
割据英雄余一念，断碑千载尚三分。
三段石
作者：曾极
朝代：宋

凛然皇象法书存，重屋应无野火焚。割据英雄馀一念，断碑千载尚三分。
上朱晦庵
作者：曾极
朝代：宋

玄天默无言，妙契有伏义。
爰初画八卦，圣学乃肇基。
于皇陶唐氏，□心折危微。
鲁叟述六经，为世立范围。
正色斥诐淫，邹孟独先几。
道丧向千载，华风变醇醨。
皇纲一以振，属此文明时。
真儒出河洛，坚白不磷缁。
探我囊中胶，续彼桐上丝。
徽音嗣正始，但惜和者稀。
祥麟虽见获，凤鸟终来迟。
珍重武夷翁，斯文今在兹。
岩栖三十年，着书觉群迷。
往者不可谏，来者犹可追。
趋隅偶未谐，夙昔梦见之。
散髮弄五絃，弹作南风诗。
曲终起长嗟，絃绝有余悲。
止止不復弹，缪然歌采薇。
鸾翮有时铩，鸱鸢刺天飞。
公乎抱高寒，岁晚将安归。
上朱晦庵
作者：曾极
朝代：宋

玄天默无言，妙契有伏义。爰初画八卦，圣学乃肇基。于皇陶唐氏，□心折危微。鲁叟述六经，为世立范围。正色斥诐淫，邹孟独先几。道丧向千载，华风变醇醨。皇纲一以振，属此文明时。真儒出河洛，坚白不磷缁。探我囊中胶，续彼桐上丝。徽音嗣正始，但惜和者稀。祥麟虽见获，凤鸟终来迟。珍重武夷翁，斯文今在兹。岩栖三十年，著书觉群迷。往者不可谏，来者犹可追。趋隅偶未谐，夙昔梦见之。散发弄五弦，弹作南风诗。曲终起长嗟，弦绝有馀悲。止止不复弹，缪然歌采薇。鸾翮有时铩，鸱鸢刺天飞。公乎抱高寒，岁晚将安归。
东晋
作者：曾极
朝代：宋

断简残编迹可寻，诸贤兴复不关心。未应全罪王夷甫，一任神州自陆沈。
东晋
作者：曾极
朝代：宋

断简残编迹可寻，诸贤兴復不关心。
未应全罪王夷甫，一任神州自陆沈。
中主像
作者：曾极
朝代：宋
体裁：七言绝句

乘时草窃岂无人，三主相传事有因。毕竟老天怜一念，据敖为粥活饥民。
乌衣巷
作者：曾极
朝代：宋
体裁：七言绝句

吴兵曾驻黑云都，江左夷吾此卜居。休把乌衣轻马巷，悬鹑结驷总丘墟。
乐官山
作者：曾极
朝代：宋
体裁：七言绝句

城破辕门宴赏频，伶伦执乐泪横巾。骈头就戮缘家国，愧死南归结绶人。
五代
作者：曾极
朝代：宋

弑篡起交争，中原战血腥。王庭更五姓，民户乏孤丁。耕织常年弛，干戈甚日停。圣人祈早降，香雾达高冥。
五代
作者：曾极
朝代：宋

弒篡起交争，中原战血腥。
王庭更五姓，民户乏孤丁。
耕织常年弛，干戈甚日停。
圣人祈早降，香雾达高冥。
五马渡
作者：曾极
朝代：宋
体裁：七言绝句

仲达欺孤与操同，岂能长世抚提封。瑶图暗换君知否，班特浮江自化龙。
八功德水
作者：曾极
朝代：宋

数斛供厨替八珍，穿松漱石瑩心神。中涵百衲烟霞色，不染齐梁歌舞尘。
八功德水
作者：曾极
朝代：宋
体裁：七言绝句

数斛供厨替八珍，穿松漱石莹心神。中涵百衲烟霞色，不染齐梁歌舞尘。
八功德水
作者：曾极
朝代：宋

数斛供厨替八珍，穿松潄石莹心神。
中涵百衲烟霞色，不染齐梁歌舞尘。
六朝
作者：曾极
朝代：宋

倒指六朝事，江城不忍登。
燕巢非故宅，兔窟徧诸陵。
亹亹称王霸，嗟嗟感废兴。
青山龙虎在，金气又消凝。
六朝
作者：曾极
朝代：宋

倒指六朝事，江城不忍登。燕巢非故宅，兔窟遍诸陵。亹亹称王霸，嗟嗟感废兴。青山龙虎在，金气又消凝。
养种园
作者：曾极
朝代：宋

百花堂裏赏芳菲，江左霸臣泪溅衣。
肠断上林桃李树，春风一半未全归。
养种园
作者：曾极
朝代：宋

百花堂里赏芳菲，江左霸臣泪溅衣。肠断上林桃李树，春风一半未全归。
决囚灯
作者：曾极
朝代：宋
体裁：七言绝句

五详三覆始施刑，明灭兰膏岂足凭。可惜当年杀严续，无人为益决囚灯。
冶城楼
作者：曾极
朝代：宋

袅袅疎林集晚鸦，钟山云气入檐牙。
何人乘月吹长笛，夜看云陵百万家。
冶城楼
作者：曾极
朝代：宋

袅袅疏林集晚鸦，钟山云气入檐牙。何人乘月吹长笛，夜看云陵百万家。
凌丹亭
作者：曾极
朝代：宋
体裁：七言绝句

路转峰回杳霭中，石坛幡影表真风。凭谁貌取清虚老，与对濂溪太极翁。
凤州柳
作者：曾极
朝代：宋
体裁：七言绝句

蜀主函封遣使时，芳根元自凤州移。柔荑醽醁今安在，唯有青丝拂地垂。
刘莎衣庵
作者：曾极
朝代：宋
体裁：七言绝句

佛狸麾骑饮长江，呼吸安危阖国忙。南北两家都换主，从容一语悟高皇。
升元阁铎
作者：曾极
朝代：宋

摩挲石柱藓痕斑，亡国如鸿去不还。无复切云三百尺，祗传风铎在人间。
华林园
作者：曾极
朝代：宋
体裁：七言绝句

羽葆来临鼓吹停，华林畅饮倒长瓶。万年天子瞢腾眼，错认长星作酒星。
华隐楼
作者：曾极
朝代：宋

松声听罢独看云，华隐楼中控鹤身。治国神方难自献，祗将本草语时人。
华隠楼
作者：曾极
朝代：宋

松声听罢独看云，华隠楼中控鹤身。
治国神方难自献，祗将本草语时人。
南唐宫中残獐
作者：曾极
朝代：宋
体裁：七言绝句

周庐巡徼列千兵，那得残獐堕禁庭。鹿走棘生先有象，天文未必直狼星。
南唐遣使
作者：曾极
朝代：宋

谈锋亹亹折强邻，专对当年亦有人。国老胸中兵百万，不将全力靠江神。
南唐遣使
作者：曾极
朝代：宋

谈锋亹亹折强隣，专对当年亦有人。
国老胸中兵百万，不将全力靠江神。
南唐郊坛
作者：曾极
朝代：宋
体裁：七言绝句

上帝神兵破石头，别离歌管六宫愁。燔柴空有高坛在，乞与千年麋鹿游。
南唐金铜香炉
作者：曾极
朝代：宋
体裁：七言绝句

制作元从建业宫，形模奇古杂金铜。烟昏尘暗君休笑，曾在红罗扇影中。
南烛草木
作者：曾极
朝代：宋
体裁：七言绝句

驻采还年枉费功，羞将老色照青铜。仙方石䭀无消息，南烛垂珠颗颗红。
南轩
作者：曾极
朝代：宋

剑磨馿膊倦征途，三岁南轩客寓居。
建业水甘供日饮，波间亦有武昌鱼。
南轩
作者：曾极
朝代：宋

剑磨驴膊倦征途，三岁南轩客寓居。建业水甘供日饮，波间亦有武昌鱼。
卞将军墓
作者：曾极
朝代：宋
体裁：七言绝句

握节颜公拳透爪，归元先轸面如生。晋陵发掘今无主，独有忠魂占冶城。
古龙屏风
作者：曾极
朝代：宋
体裁：七言绝句

乘云游雾过江东，绘事当年笑叶公。可恨横空千丈势，剪裁今入小屏风。
台城
作者：曾极
朝代：宋

紫盖横天整复斜，兴亡接翅似昏鸦。旧时石阙摩云处，荻屋荆扉一两家。
台城
作者：曾极
朝代：宋

紫盖横天整復斜，兴亡接翅似昏鸦。
旧时石阙摩云处，荻屋荆扉一两家。
同泰寺
作者：曾极
朝代：宋
体裁：七言绝句

布萨开斋涕泗挥，大通基在昔人非。此身终属侯丞相，谁办金钱赎帝归。
后主祠
作者：曾极
朝代：宋
体裁：七言绝句

真珠帘下变离声，多少嫱妃掩袂听。赢得牢愁三万斛，孤舟撑入大梁城。
吴大帝庙
作者：曾极
朝代：宋
体裁：七言绝句

曾将一剑定全吴，斗大祠庭泣楚巫。故国神游应抚掌，芦花枫叶几年无。
吴大帝陵
作者：曾极
朝代：宋
体裁：七言绝句

老瞒虎裂横中州，何物生儿作仲谋。四十帝中功第一，坏陵无主使人愁。
和李璧凌丹亭
作者：曾极
朝代：宋
体裁：七言绝句

思陵宸翰丽昭回，阁下金□长紫苔。试向凌丹寻妙墨，何时真见白云来。
和谢康乐华子冈韵
作者：曾极
朝代：宋

隐仙无定在，馆宇非一山。华子出商洛，巢云府渴泉。嬴颠刘蹶际，师生自为贤。颇哀区中人，峰岭起新阡。决绝目下事，驾鸿凌紫烟。身隐焉用文，灭迹隐空筌。云仍散洲渚，世渔业相传。笭箵挂虎落，舴艋当门前。蹇予厌世议，企石听潺湲。山空月明时，足音自跫然。
和谢康乐华子冈韵
作者：曾极
朝代：宋

隠仙无定在，馆宇非一山。
华子出商洛，巢云府渴泉。
嬴颠刘蹶际，师生自为贤。
颇哀区中人，峰岭起新阡。
决绝目下事，驾鸿凌紫烟。
身隠焉用文，灭迹隠空筌。
云仍散洲渚，世渔业相传。
笭箵挂虎落，舴艋当门前。
蹇予厌世议，企石听潺湲。
山空月明时，足音自跫然。
商飈馆
作者：曾极
朝代：宋

商飈基在昔人非，草木犹为富贵移。
曾是六朝歌舞地，黄花一半染胭脂。
商飙馆
作者：曾极
朝代：宋

商飙基在昔人非，草木犹为富贵移。曾是六朝歌舞地，黄花一半染胭脂。
四太子河
作者：曾极
朝代：宋
体裁：七言绝句

上东门啸本同科，天诱金人智诈多。刁斗夜鸣兵四合，五更平陆已成河。
大唐
作者：曾极
朝代：宋
体裁：五言律诗

仁义晋阳主，神功致太平。子孙承事业，妇寺窃权衡。府卫兵先坏，租庸调不行。未几三百载，逆贼入宫城。
大江
作者：曾极
朝代：宋
体裁：七言绝句

烽烟岁岁满江干，将师诛求盍少宽。未得三军如挟纩，凭谁数处护风寒。
大茅君像
作者：曾极
朝代：宋

面如赪玉碧矑寒，散发垂腰槲叶乾。不向大茅峰顶见，时人多作伏羲看。
大茅君像
作者：曾极
朝代：宋

面如赪玉碧矑寒，散髮垂腰槲叶干。
不向大茅峰顶见，时人多作伏羲看。
天门山
作者：曾极
朝代：宋

鲸翻鰲负倚江潭，天险由来客倦谈。
高屋建瓴无计取，二梁刚把当殽函。
天门山
作者：曾极
朝代：宋

鲸翻鳌负倚江潭，天险由来客倦谈。高屋建瓴无计取，二梁刚把当殽函。
孙陵鹅眼钱
作者：曾极
朝代：宋
体裁：七言绝句

六代初终几变迁，孙陵无树起寒烟。青蚨细薄如榆荚，犹是当年买笑钱。
宋兴寺
作者：曾极
朝代：宋
体裁：七言绝句

晋至昌明祚已终，谶文犹有两昏童。桓玄偷得宫中玺，却属新河伐荻翁。
宋受禅坛
作者：曾极
朝代：宋
体裁：七言绝句

赤纸藤书宋鼎归，寄奴柴燎告功时。普天大庆交新主，唯有徐公双泪垂。
宝公井
作者：曾极
朝代：宋
体裁：七言绝句

一片当街百尺深，行人环辙免苔侵。尘容俗状暂窥影，欲汲寒泉洗此心。
宝公塔
作者：曾极
朝代：宋

六帝园陵堕劫灰，独余灵骨葬崔嵬。
行人指点云间鹤，唤得齐梁一梦回。
宝公塔
作者：曾极
朝代：宋

六帝园陵堕劫灰，独馀灵骨葬崔嵬。行人指点云间鹤，唤得齐梁一梦回。
寄陈正己
作者：曾极
朝代：宋

十载忧迫发半华，东山有意净胡沙。公车战策三千牍，腹笥兵书五十家。好佩青萍光夺月，莫惊赤羽气成霞。嗟予本亦轻生者，欲渡黄海掷马挝。
寄陈正己
作者：曾极
朝代：宋

十载忧迫髮半华，东山有意凈胡沙。
公车战策三千牍，腹笥兵书五十家。
好佩青萍光夺月，莫惊赤羽气成霞。
嗟予本亦轻生者，欲渡黄海掷马挝。
寄陈正己
作者：曾极
朝代：宋
体裁：七言律诗

扊扅深闭断经过，倒摺尘编且卧痾。九十日春晴景少，一千年事乱时多。吟成楚些翻愁绝，鬓染吴霜奈老何。心铁正坚思急试，忆君中夜起悲歌。
射殿
作者：曾极
朝代：宋

鹤盖阴阴覆苑墙，更添苍雪助清凉。高皇俭德规模远，不作南朝石步廊。
射殿
作者：曾极
朝代：宋

鹤盖阴阴覆苑墙，更添苍雪助清凉。
高皇俭德规模远，不作南朝石步廓。
射雉场
作者：曾极
朝代：宋
体裁：七言绝句

不整军容北射狐，却资媒翳取欢娱。山梁饮啄关何事，浪费君王金仆姑。
展上公
作者：曾极
朝代：宋
体裁：七言绝句

浩劫循环无始终，年年玉李杲春空。初成未占兹山顶，古老唯传展上公。
张丽华墓
作者：曾极
朝代：宋
体裁：七言绝句

伴侣声沉王气销，香魂血涴有谁招。蓬科三尺光尘在，犹作台城花月妖。
往舂陵作
作者：曾极
朝代：宋

杖策行行访楚囚，也胜流落峤南州。
鬓丝半是吴蚕吐，襟血全因蜀鸟流。
径窄不妨随茧栗，路长那更听鈎辀。
家山千里云千迭，十口生离两地愁。
往舂陵作
作者：曾极
朝代：宋

杖策行行访楚囚，也胜流落峤南州。鬓丝半是吴蚕吐，襟血全因蜀鸟流。径窄不妨随茧栗，路长那更听钩辀。家山千里云千叠，十口生离两地愁。
德庆堂字
作者：曾极
朝代：宋

森然笔势聚干将，气轧钟王未肯降。
惆怅当年铁鈎锁，可能无意锁长江。
德庆堂字
作者：曾极
朝代：宋

森然笔势聚干将，气轧钟王未肯降。惆怅当年铁钩锁，可能无意锁长江。
挽真西山二首
作者：曾极
朝代：宋

云出西山雨未成，已闻华表鹤飞鸣。声名未必少黄霸，礼乐正缘无孔明。天下已传新宰相，胸中不改旧书生。寒蟾没入少微去，从此泰阶何日平。一片诚心并若丹，爱民何止十分宽。不成中国相司马，空使苍生望谢安。广益集思今已晚，以明佐圣古来难。治平一卷黄扉墨，留与君王拭泪看。
挽真西山二首·其一
作者：曾极
朝代：宋
体裁：七言律诗

云出西山雨未成，已闻华表鹤飞鸣。声名未必少黄霸，礼乐正缘无孔明。天下已传新宰相，胸中不改旧书生。寒蟾没入少微去，从此泰阶何日平。
挽真西山二首·其二
作者：曾极
朝代：宋
体裁：七言律诗

一片诚心并若丹，爱民何止十分宽。不成中国相司马，空使苍生望谢安。广益集思今已晚，以明佐圣古来难。治平一卷黄扉墨，留与君王拭泪看。
挽蔡西山先生
作者：曾极
朝代：宋

天子中年后，名家信有初。
身罹鈎党祸，学稿启蒙书。
木直宜先伐，兰芳竟自锄。
首阳千驷马，后世定何如。
挽蔡西山先生
作者：曾极
朝代：宋

天子中年后，名家信有初。身罹钩党祸，学稿启蒙书。木直宜先伐，兰芳竟自锄。首阳千驷马，后世定何如。
摄山
作者：曾极
朝代：宋
体裁：七言绝句

一丈唐碑今露立，十寻梵塔已低摧。层层石佛云閒出，坐阅齐梁成劫灰。
文公先生挽词
作者：曾极
朝代：宋

皇天开太极，庚戌圣贤生。六籍文将绝，千年道复明。渊源罗仲素，师友李延平。绕舍闽溪急，潺湲洛水声。
文公先生挽词
作者：曾极
朝代：宋

皇天开太极，庚戌圣贤生。
六籍文将绝，千年道復明。
渊源罗仲素，师友李延平。
遶舍闽溪急，潺湲洛水声。
文孝庙
作者：曾极
朝代：宋

德隐前星民已和，山隈水曲庙何多。皇孙不得承天统，犹使而翁恨蜡鹅。
文孝庙
作者：曾极
朝代：宋

德隠前星民已和，山隈水曲庙何多。
皇孙不得承天统，犹使而翁恨蜡鹅。
新亭
作者：曾极
朝代：宋

青山四合绕天津，风景依然似洛滨。江左于今成乐土，新亭垂泪亦无人。
新亭
作者：曾极
朝代：宋

青山四合遶天津，风景依然似洛滨。
江左于今成乐土，新亭垂泪亦无人。
方山
作者：曾极
朝代：宋
体裁：七言绝句

人间底事有方壶，剑截青摇界碧虚。试上殊庭瞻醉葛，仙云垂带护储胥。
昇元阁铎
作者：曾极
朝代：宋

摩挲石柱藓痕斑，亡国如鸿去不还。
无復切云三百尺，祗传风铎在人间。
春望
作者：曾极
朝代：宋

楼上从容晓日明，春风随处动郊坰。定知有象根冲漠，未信至真惟杳冥。万化淳时云霭霭，一元亨处雨零零。无言共倚阑干曲，绿满原田水满汀。
春望
作者：曾极
朝代：宋

楼上从容晓日明，春风随处动郊垧。
定知有象根冲漠，未信至真惟杳冥。
万化淳时云霭霭，一元亨处雨零零。
无言共倚阑干曲，绿满原田水满汀。
晋元帝庙
作者：曾极
朝代：宋

茅茨绵蕝寄江东，陵庙回看渫血红。右衽危冠才自保，未能无责敢言功。
晋元帝庙
作者：曾极
朝代：宋

茅茨绵蕝寄江东，陵庙回看渫血红。
右衽危冠纔自保，未能无责敢言功。
木围
作者：曾极
朝代：宋
体裁：七言绝句

寝殿重重设木围，崎岖天位不胜危。高人巢许应知此，占得箕山最坦夷。
李氏宫
作者：曾极
朝代：宋
体裁：七言绝句

埋愁无地奈君何，可是黄垆饮恨多。玉镜台前弃脂水，深泉流汞尚盈科。
松
作者：曾极
朝代：宋

彙进群奸卒召戎，萌芽培养自熙丰。
当时手植留遗爱，只有岩前十八公。
松
作者：曾极
朝代：宋

汇进群奸卒召戎，萌芽培养自熙丰。当时手植留遗爱，只有岩前十八公。
板桥
作者：曾极
朝代：宋
体裁：七言绝句

轮鞅千年路欲迷，板桥名在市朝非。玄晖太白微吟处，独酌悠然命驾归。
校官碑
作者：曾极
朝代：宋
体裁：七言绝句

风摧雨剥校官碑，集古先生竟不知。同是光和千岁刻，未容苦县独称奇。
桃叶渡
作者：曾极
朝代：宋
体裁：七言绝句

裙腰芳草抱长堤，南浦年年怨别离。水送横波山敛翠，一如桃叶渡江时。
梁金华宫石
作者：曾极
朝代：宋
体裁：七言绝句

照影清溪眩怪奇，推迁十代市朝非。莫欺藓眼苍苔面，曾伴昭明识蔡妃。
梦笔驿
作者：曾极
朝代：宋
体裁：七言绝句

晋尚清谈笔力衰，文章高下亦随时。景纯不作文通死，五色毛锥付与谁。
榠楂
作者：曾极
朝代：宋

子丹进馔色微黄，仙老调胹有禁方。五和糁奇无处觅，榠楂新熟压枝香。
榠樝
作者：曾极
朝代：宋

子丹进馔色微黄，仙老调胹有禁方。
五和糁奇无处觅，榠樝新熟压枝香。
水精大珠
作者：曾极
朝代：宋
体裁：七言绝句

冰玉摩尼如鹄卵，大千世界倒悬中。何人提向江头照，照见神州一半空。
江南录
作者：曾极
朝代：宋
体裁：七言绝句

自古婴鳞或似狂，按诛潘佑事堪伤。凭谁寄语徐常侍，不杀忠臣国未亡。
没字碑
作者：曾极
朝代：宋
体裁：七言绝句

漫漫荒池浸绿芜，残碑一丈载龟趺。当年刻画书勋阀，雨打风吹字已无。
泼墨池
作者：曾极
朝代：宋

二酉珍储已徧窥，仙班宁肯列愚痴。
注经穴石须勤苦，留得千年泼墨池。
泼墨池
作者：曾极
朝代：宋

二酉珍储已遍窥，仙班宁肯列愚痴。注经穴石须勤苦，留得千年泼墨池。
清凉寺
作者：曾极
朝代：宋

秋月春花迹未陈，衮龙曾绕梦中身。夷门金鼓从天落，惊起床头鼻鼾人。
清凉寺
作者：曾极
朝代：宋

秋月春花迹未陈，衮龙曾遶梦中身。
夷门金鼓从天落，惊起床头鼻鼾人。
清凉广惠禅寺
作者：曾极
朝代：宋
体裁：七言绝句

鸣鞘响断苑墙平，敲戛惟闻风玉声。三百年间陵谷变，寒潮不到石头城。
渔父
作者：曾极
朝代：宋
体裁：七言绝句

智士旁观当局迷，沧浪钓叟出陈诗。江头风怒掀渔屋，底事全家醉不知。
游华子冈红泉碧涧
作者：曾极
朝代：宋

去城才半驿，深谷自逶迤。藤络崩崖石，松垂倒地枝。寒山缩毛发，碧涧照须眉。霜气全消歇，空存太傅祠。
游华子冈红泉碧涧
作者：曾极
朝代：宋

去城纔半驿，深谷自逶迤。
藤络崩崖石，松垂倒地枝。
寒山缩毛髮，碧涧照须眉。
霜气全消歇，空存太傅祠。
游寒岩
作者：曾极
朝代：宋

金玉其相一两花，遐心空为尔兴嗟。山矾不用来修敬，只许江梅共一家。黄瑶白璧缀幽花，珍重高人为叹嗟。织女横河溪月堕，杯盘狼籍水仙家。
游寒岩·其一
作者：曾极
朝代：宋
体裁：七言绝句

金玉其相一两花，遐心空为尔兴嗟。山矾不用来修敬，只许江梅共一家。
游寒岩·其二
作者：曾极
朝代：宋

黄瑶白璧缀幽花，珍重高人为叹嗟。织女横河溪月堕，杯盘狼籍水仙家。
游寒岩·其二
作者：曾极
朝代：宋

黄瑶白璧缀幽花，珍重高人为嘆嗟。
织女横河溪月堕，杯盘狼籍水仙家。
湘宫寺
作者：曾极
朝代：宋

数椽败屋湘宫寺，虞愿忠规正凛然。十级浮屠那复有，虚抛贴妇卖儿钱。
湘宫寺
作者：曾极
朝代：宋

数椽败屋湘宫寺，虞愿忠规正凛然。
十级浮屠那復有，虚抛贴妇卖儿钱。
澄心堂
作者：曾极
朝代：宋
体裁：七言绝句

楮生玉面务深藏，未肯横陈翰墨场。一幅降笺何用许，价高缘写宋文章。
濂溪
作者：曾极
朝代：宋

逍遥社裏周夫子，太极图成昼掩关。
欲验箇中真动静，终朝临水对庐山。
濂溪
作者：曾极
朝代：宋

逍遥社里周夫子，太极图成昼掩关。欲验个中真动静，终朝临水对庐山。
玄武湖
作者：曾极
朝代：宋

当日湖光澈镜心，龙旗凤吹此登临。而今铁马回旋地，斜照黄尘一尺深。
玄武湖
作者：曾极
朝代：宋

当日湖光澈镜心，龙旗凤吹此登临。
而今铁马迴旋地，斜照黄尘一尺深。
玉树后庭花
作者：曾极
朝代：宋
体裁：七言绝句

结绮临春成草莽，繁华都入暮烟中。后庭玉树迎秋色，犹带张妃脸上红。
白鹭洲
作者：曾极
朝代：宋
体裁：七言绝句

江水悠悠绿染衣，淮山渺渺翠成围。南朝鹭序归何处，唯见沧洲白鸟飞。
石步道中有石麒麟数十
作者：曾极
朝代：宋
体裁：七言绝句

地悴天荒丘陇平，难从野老问衰兴。苍烟落日低迷处，折足麒麟记坏陵。
石麒麟
作者：曾极
朝代：宋
体裁：七言绝句

短樊长堑起寒烟，知是何人古墓田。千岁石麟相对立，肘騣膊焰故依然。
秦淮
作者：曾极
朝代：宋

凿断山根役万人，祖龙痴绝更东巡。石城几度更新主，赢得淮流尚系秦。
秦淮
作者：曾极
朝代：宋

凿断山根役万人，祖龙痴绝更东巡。
石城几度更新主，赢得淮流尚繫秦。
红泉精舍
作者：曾极
朝代：宋

十里长松一幅巾，温汤净濯满衣尘。石门隔断世间事，仙窟能容鹤上人。已主谢公为北道，更依华子作西邻。红泉可酒兼宜茗，便合躬耕老此身。
红泉精舍
作者：曾极
朝代：宋

十里长松一幅巾，温汤浄濯满衣尘。
石门隔断世间事，仙窟能容鹤上人。
已主谢公为北道，更依华子作西邻。
红泉可酒兼宜茗，便合躬耕老此身。
约友人赏春
作者：曾极
朝代：宋
体裁：七言律诗

人生何事最为亲，不看春容不识春。岸柳细摇多意思，野花初绽足精神。精神识得施为别，意思到时言语新。为报同门须急赏，莫教春去始伤春。
胭脂井
作者：曾极
朝代：宋
体裁：七言绝句

寒泉玉甃没春芜，石染胭脂润不枯。杏怨桃羞娇欲堕，犹将红泪洒黄奴。
荆公墓
作者：曾极
朝代：宋

误把清标犯世纷，平生忠业自超羣。
如何今代麒麟阁，只道诗名合策勋。
荆公墓
作者：曾极
朝代：宋

误把清标犯世纷，平生忠业自超群。如何今代麒麟阁，只道诗名合策勋。
荆公祠
作者：曾极
朝代：宋
体裁：七言绝句

霜筠雪竹古精蓝，投老归与志自甘。一食万钱终忍垢，鱼羹饭美忆江南。
蒋帝庙
作者：曾极
朝代：宋

白马千年系庙门，炉烟浮动衮龙昏。阖棺谩说荣枯定，青骨犹当履至尊。
蒋帝庙
作者：曾极
朝代：宋

白马千年繫庙门，炉烟浮动衮龙昏。
阖棺谩说荣枯定，青骨犹当履至尊。
蔡西山贬道州
作者：曾极
朝代：宋

四海朱夫子，征君独典刑。
青云伯夷传，白首太玄经。
有客怜孤愤，无人问独醒。
瑶琴空宝匣，絃断不堪听。
蔡西山贬道州
作者：曾极
朝代：宋

四海朱夫子，徵君独典刑。青云伯夷传，白首太玄经。有客怜孤愤，无人问独醒。瑶琴空宝匣，弦断不堪听。
蛇盘驿
作者：曾极
朝代：宋
体裁：七言绝句

枳篱华屋半雕残，列肆屠羊客卸鞍。霸气销沉形影歇，龙盘何事作蛇盘。
蜀海棠
作者：曾极
朝代：宋

传芳远远自西邻，锦伞高张熨眼新。花睡觉来红泪落，年年如忆故宫春。
蜀海棠
作者：曾极
朝代：宋

传芳远远自西隣，锦伞高张熨眼新。
花睡觉来红泪落，年年如忆故宫春。
行廊
作者：曾极
朝代：宋
体裁：七言绝句

负矢前驱敌未擒，虎侯高揭意何深。文皇决拾精天下，偏爱良工辨木心。
西原
作者：曾极
朝代：宋

衰草寒云雁一行，牵愁水似九回肠。游人欲问千官事，翁仲无言卧夕阳。
西原
作者：曾极
朝代：宋

衰草寒云雁一行，牵愁水似九迴肠。
游人欲问千官事，翁仲无言卧夕阳。
西浦
作者：曾极
朝代：宋

珠珰错落江皋佩，罗袜轻盈洛浦妆。
欲采苹花掷春信，停桡难觅杜兰香。
西浦
作者：曾极
朝代：宋

珠珰错落江皋佩，罗袜轻盈洛浦妆。欲采蘋花掷春信，停桡难觅杜兰香。
覆舟山
作者：曾极
朝代：宋
体裁：七言绝句

六代兴亡貉一丘，繁华梦逐水东流。操蛇神向山前笑，三百年前几度舟。
谢公像
作者：曾极
朝代：宋
体裁：七言绝句

失喜向来因折屐，含悲今日为闻筝。人间悲喜何时了，携伎东山载酒行。
谢玄庙
作者：曾极
朝代：宋
体裁：七言绝句

儿辈能军国未危，更令朱序助声威。秦人若也全师集，云母车盛晋鼎归。
赏心亭
作者：曾极
朝代：宋
体裁：七言绝句

柱上题名客姓苏，江山清绝冠吴都。六花飞舞凭阑处，一本天生卧雪图。
辎车
作者：曾极
朝代：宋

娅姹吴音今古同，宫妆袨服已成空。雕文结角辎车巧，犹有梁陈宫掖风。
辎车
作者：曾极
朝代：宋

娅姹吴音今古同，宫粧袨服已成空。
雕文结角辎车巧，犹有梁陈宫掖风。
送真泉州
作者：曾极
朝代：宋

隐然风节动朝行，屡叩龙墀贡皂囊。未促相如归蜀道，翻令汲黯去淮阳。便藩自足荣莱服，邃殿谁当补舜裳。急召诸贤固根本，玺书早晚出明光。
送真泉州
作者：曾极
朝代：宋

隠然风节动朝行，屡叩龙墀贡皂囊。
未促相如归蜀道，翻令汲黯去淮阳。
便藩自足荣莱服，邃殿谁当补舜裳。
急召诸贤固根本，玺书早晚出明光。
采石渡
作者：曾极
朝代：宋
体裁：七言绝句

石琢浮屠遍水滨，兴亡岁久已成尘。长江静夜芦花月，莫信牵愁拨棹人。
金陵
作者：曾极
朝代：宋
体裁：七言绝句

凿地破除函谷帝，埋金厌胜郢中王。兴亡总不关君事，五百年前枉断肠。
钟山番人窟
作者：曾极
朝代：宋

千羣铁骑远来侵，凿穴钟山用意深。
天堑连空遮不断，烟尘直到海中心。
钟山番人窟
作者：曾极
朝代：宋

千群铁骑远来侵，凿穴钟山用意深。天堑连空遮不断，烟尘直到海中心。
钟山石
作者：曾极
朝代：宋
体裁：七言绝句

战血潜流石脉中，苍崖凿断见殷红。千年杀气方回薄，草木无春山尽童。
铁塔寺
作者：曾极
朝代：宋
体裁：七言绝句

逝水无情去不回，黄帘窣地隔风埃。摩挲铁塔堪流涕，此是先皇思子台。
长干塔
作者：曾极
朝代：宋

十丈祥光起相轮，铁浮屠镇法王坟。只愁西域神僧至，夜捧长干刹入云。
长干塔
作者：曾极
朝代：宋

十丈祥光起相轮，铁浮屠镇法王坟。
只愁西域神僧至，夜捧长干剎入云。
雨华台
作者：曾极
朝代：宋
体裁：七言绝句

昼可骑虹夜摘星，山根万瓦碧磷磷。雨台不为云光老，一洗南朝战伐尘。
青松路
作者：曾极
朝代：宋

致君尧舜事何难，投老钟山赋考槃。
愁杀天津桥上客，杜鹃声裏两眉攒。
青松路
作者：曾极
朝代：宋

致君尧舜事何难，投老钟山赋考槃。愁杀天津桥上客，杜鹃声里两眉攒。
题太平宫
作者：曾极
朝代：宋
体裁：五言律诗

前朝失太平，仙馆寄空名。日日有秋色，房房闻水声。碑传吴叟画，殿厄建炎兵。旧物云关在，新宫再落成。
题识山堂
作者：曾极
朝代：宋

抉开云气从天末，唤得炉峰入坐閒。似见二林春霭霭，殊闻三叠水潺潺。
题识山堂
作者：曾极
朝代：宋

抉开云气从天末，唤得炉峰入坐閒。
似见二林春霭霭，殊闻三迭水潺潺。
高座寺
作者：曾极
朝代：宋
体裁：七言绝句

石子冈前高座寺，犊车曾向此徘徊。清谈未解倾人国，更引番僧度海来。
黄天荡
作者：曾极
朝代：宋
体裁：七言绝句

受金纵敌将何知，曹沬功名失此时。雁足不来貔虎散，沙头蚌鹬谩相持。
龙洞
作者：曾极
朝代：宋
体裁：七言绝句

江流远引背烟岚，平陆何年重举帆。断岸插天危欲坠，六朝龙去祗空岩。
浣溪沙
作者：曾栋
朝代：宋

落日蒸红山欲烧。短筇行药过山腰。松声隐隐晚来潮。
短树依岩无败叶，梅花当路少全梢。水村时有短长桥。
浣溪沙
作者：曾栋
朝代：宋

落日蒸红山欲烧。短筇行药过山腰。松声隐隐晚来潮。矮树依岩无败叶，梅花当路少全梢。水村时有短长桥。
浣溪沙·落日蒸红山欲烧
作者：曾栋
朝代：宋
体裁：词

落日蒸红山欲烧。
短筇行药过山腰。
松声隐隐晚来潮。
矮树依严无败叶，梅花当路少全梢。
水村时有短长桥。
过秦楼
作者：曾栋
朝代：宋
体裁：词

曙色开晴，轻飔敷暖，日影才经檐角。
倦来芳径，且倚阑干，独地新愁粘著。
长日如年，可堪恨雨丝丝，梦云漠漠。
见鸣禽递响，乳莺梳翅，痴愁方觉。
凝望处，初绿呈新，陈柯拆旧，忘了一春归却。
不伤花老，只怕花开，解使朱颜销铄。
宝扇轻摇，乱抛花片教飞，迎风低掠。
忍重携素手，骤觉一分瘦落。
过秦楼
作者：曾栋
朝代：宋

曙色开晴，轻飔敷暖，日影才经檐角。倦来芳径，且倚阑干，触地新愁粘著。长日如年，可堪恨雨丝丝，梦去漠漠见鸣禽递响，乳莺梳翅，痴愁方觉。
凝望处，初绿呈新，陈柯拆旧，忘了一春归却。不伤花老，只怕花开，解使朱须销铄。宝扇轻摇，乱抛花片教飞，迎风低掠。忍重携素手，骤觉一分瘦落。
过秦楼·曙色开晴
作者：曾栋
朝代：宋

曙色开晴，轻飔敷暖，日影才经檐角。
倦来芳径，且倚阑干，独地新愁粘着。
长日如年，可堪恨雨丝丝，梦云漠漠。
见鸣禽递响，乳莺梳翅，痴愁方觉。
凝望处，初绿呈新，陈柯拆旧，忘了一春归却。
不伤花老，只怕花开，解使朱颜销铄。
宝扇轻摇，乱抛花片教飞，迎风低掠。
忍重携素手，骤觉一分瘦落。
选冠子
作者：曾栋
朝代：宋

曙色开晴，轻飔敷暖，日影才经檐角。倦来芳径，且倚阑干，触地新愁粘著。长日如年，可堪恨雨丝丝，梦云漠漠。见鸣禽递响，乳莺梳翅，痴愁方觉。凝望处，初绿呈新，陈柯拆旧，忘了一春归却。不伤花老，只怕花开，解使朱须销铄。宝扇轻摇，乱抛花片教飞，迎风低掠。忍重携素手，骤觉一分瘦落。
送胡季昭谪象州
作者：曾梦选
朝代：宋

象州销黯又钦州，道路何辞作远游。
投北谁怜新逐客，落南不减旧编修。
江山在处犹加护，廊庙诸公底着羞。
天定从来人可胜，着书消日海西头。
送胡季昭谪象州
作者：曾梦选
朝代：宋

象州销黯又钦州，道路何辞作远游。投北谁怜新逐客，落南不减旧编修。江山在处犹加护，廊庙诸公底著羞。天定从来人可胜，著书消日海西头。
浣溪沙
作者：曾棟
朝代：宋

落日蒸紅山欲燒。短筇行藥過山腰。松聲隱隱晚來潮。矮樹依嚴無敗葉，梅花當路少全梢。水村時有短長橋。
三十六宮
作者：曾極
朝代：宋

曲閣便房三十六，欲迴舞袖不容身。
黄金壁带今安有，笑殺宣和大內人。
三十六陂
作者：曾極
朝代：宋

渺然三十六陂春，石黛潮生歲歲新。
楊柳杏花渾好在，吟邊只欠跨馿人。
三段石
作者：曾極
朝代：宋

凜然皇象法書存，重屋應無野火焚。
割據英雄餘一念，斷碑千載尚三分。
上朱晦庵
作者：曾極
朝代：宋

玄天默無言，妙契有伏義。
爰初畫八卦，聖學乃肇基。
於皇陶唐氏，□心折危微。
魯叟述六經，爲世立範圍。
正色斥詖淫，鄒孟獨先幾。
道喪向千載，華風變醇醨。
皇綱一以振，屬此文明時。
真儒出河洛，堅白不磷緇。
探我囊中膠，續彼桐上絲。
徽音嗣正始，但惜和者稀。
祥麟雖見獲，鳳鳥終來遲。
珍重武夷翁，斯文今在茲。
巖棲三十年，著書覺群迷。
往者不可諫，來者猶可追。
趨隅偶未諧，夙昔夢見之。
散髮弄五絃，彈作南風詩。
曲終起長嗟，絃絕有餘悲。
止止不復彈，繆然歌采薇。
鸞翮有時鎩，鴟鳶刺天飛。
公乎抱高寒，歲晚將安歸。
中主像
作者：曾極
朝代：宋

乘時草竊豈無人，三主相傳事有因。
畢竟老天憐一念，據敖爲粥活饑民。
五代
作者：曾極
朝代：宋

弒篡起交爭，中原戰血腥。
王庭更五姓，民戶乏孤丁。
耕織常年弛，干戈甚日停。
聖人祈早降，香霧達高冥。
五馬渡
作者：曾極
朝代：宋

仲達欺孤與操同，豈能長世撫提封。
瑶圖暗換君知否，班特浮江自化龍。
八功德水
作者：曾極
朝代：宋

數斛供厨替八珍，穿松潄石瑩心神。
中涵百衲烟霞色，不染齊梁歌舞塵。
六朝
作者：曾極
朝代：宋

倒指六朝事，江城不忍登。
燕巢非故宅，兔窟徧諸陵。
亹亹稱王霸，嗟嗟感廢興。
青山龍虎在，金氣又消凝。
决囚燈
作者：曾極
朝代：宋

五詳三覆始施刑，明滅蘭膏豈足憑。
可惜當年殺嚴續，無人爲益决囚燈。
冶城樓
作者：曾極
朝代：宋

裊裊疎林集晚鴉，鍾山雲氣入簷牙。
何人乘月吹長笛，夜看雲陵百萬家。
凌丹亭
作者：曾極
朝代：宋

路轉峰回杳靄中，石壇幡影表真風。
憑誰貌取清虛老，與對濂溪太極翁。
劉莎衣菴
作者：曾極
朝代：宋

佛狸麾騎飲長江，呼吸安危闔國忙。
南北兩家都換主，從容一語悟高皇。
南唐宮中殘獐
作者：曾極
朝代：宋

周廬巡徼列千兵，那得殘獐墮禁庭。
鹿走棘生先有象，天文未必直狼星。
南唐遣使
作者：曾極
朝代：宋

談鋒亹亹折强隣，專對當年亦有人。
國老胸中兵百萬，不將全力靠江神。
南唐郊壇
作者：曾極
朝代：宋

上帝神兵破石頭，別離歌管六宮愁。
燔柴空有高壇在，乞與千年麋鹿遊。
南唐金銅香爐
作者：曾極
朝代：宋

製作元從建業宮，形模奇古雜金銅。
烟昏塵暗君休笑，曾在紅羅扇影中。
南燭草木
作者：曾極
朝代：宋

駐采還年枉費功，羞將老色照青銅。
仙方石䭀無消息，南燭垂珠顆顆紅。
南軒
作者：曾極
朝代：宋

劍磨馿膊倦征途，三歲南軒客寓居。
建業水甘供日飲，波間亦有武昌魚。
卞將軍墓
作者：曾極
朝代：宋

握節顔公拳透爪，歸元先軫面如生。
晉陵發掘今無主，獨有忠魂占冶城。
古龍屏風
作者：曾極
朝代：宋

乘雲游霧過江東，繪事當年笑葉公。
可恨橫空千丈勢，剪裁今入小屏風。
同泰寺
作者：曾極
朝代：宋

布薩開齋涕泗揮，大通基在昔人非。
此身終屬侯丞相，誰辦金錢贖帝歸。
吳大帝廟
作者：曾極
朝代：宋

曾將一劍定全吳，斗大祠庭泣楚巫。
故國神遊應撫掌，蘆花楓葉幾年無。
吳大帝陵
作者：曾極
朝代：宋

老瞞虎裂橫中州，何物生兒作仲謀。
四十帝中功第一，壞陵無主使人愁。
和李璧凌丹亭
作者：曾極
朝代：宋

思陵宸翰麗昭回，閣下金□長紫苔。
試向凌丹尋妙墨，何時真見白雲來。
和謝康樂華子岡韻
作者：曾極
朝代：宋

隠仙無定在，館宇非一山。
華子出商洛，巢雲府渴泉。
嬴顛劉蹶際，師生自爲賢。
頗哀區中人，峰嶺起新阡。
决絕目下事，駕鴻凌紫煙。
身隠焉用文，滅跡隠空筌。
雲仍散洲渚，世漁業相傳。
笭箵挂虎落，舴艋當門前。
蹇予厭世議，企石聽潺湲。
山空月明時，足音自跫然。
商飈館
作者：曾極
朝代：宋

商飈基在昔人非，草木猶爲富貴移。
曾是六朝歌舞地，黄花一半染胭脂。
四太子河
作者：曾極
朝代：宋

上東門嘯本同科，天誘金人智詐多。
刁斗夜鳴兵四合，五更平陸已成河。
夢筆驛
作者：曾極
朝代：宋

晉尚清談筆力衰，文章高下亦隨時。
景純不作文通死，五色毛錐付與誰。
大唐
作者：曾極
朝代：宋

仁義晉陽主，神功致太平。
子孫承事業，婦寺竊權衡。
府衛兵先壞，租庸調不行。
未幾三百載，逆賊入宮城。
大江
作者：曾極
朝代：宋

烽烟歲歲滿江干，將師誅求盍少寬。
未得三軍如挾纊，憑誰數處護風寒。
大茅君像
作者：曾極
朝代：宋

面如赬玉碧矑寒，散髮垂腰槲葉乾。
不向大茅峰頂見，時人多作伏羲看。
天門山
作者：曾極
朝代：宋

鯨翻鰲負倚江潭，天險由來客倦談。
高屋建瓴無計取，二梁剛把當殽函。
孫陵鵝眼錢
作者：曾極
朝代：宋

六代初終幾變遷，孫陵無樹起寒烟。
青蚨細薄如榆莢，猶是當年買笑錢。
宋受禪壇
作者：曾極
朝代：宋

赤紙藤書宋鼎歸，寄奴柴燎告功時。
普天大慶交新主，唯有徐公雙淚垂。
宋興寺
作者：曾極
朝代：宋

晉至昌明祚已終，讖文猶有兩昏童。
桓玄偷得宮中璽，却屬新河伐荻翁。
寄陳正己
作者：曾極
朝代：宋

十載憂迫髮半華，東山有意凈胡沙。
公車戰策三千牘，腹笥兵書五十家。
好佩青萍光奪月，莫驚赤羽氣成霞。
嗟予本亦輕生者，欲渡黄海擲馬撾。
寄陳正己
作者：曾極
朝代：宋

扊扅深閉斷經過，倒摺塵編且卧痾。
九十日春晴景少，一千年事亂時多。
吟成楚些翻愁絕，鬢染吳霜奈老何。
心鐵正堅思急試，憶君中夜起悲歌。
寶公井
作者：曾極
朝代：宋

一片當街百尺深，行人環轍免苔侵。
塵容俗狀暫窺影，欲汲寒泉洗此心。
寶公塔
作者：曾極
朝代：宋

六帝園陵墮劫灰，獨餘靈骨葬崔嵬。
行人指點雲間鶴，喚得齊梁一夢回。
射殿
作者：曾極
朝代：宋

鶴蓋陰陰覆苑牆，更添蒼雪助清凉。
高皇儉德規模遠，不作南朝石步廓。
射雉場
作者：曾極
朝代：宋

不整軍容北射狐，却資媒翳取歡娛。
山梁飲啄關何事，浪費君王金僕姑。
展上公
作者：曾極
朝代：宋

浩劫循環無始終，年年玉李杲春空。
初成未占茲山頂，古老唯傳展上公。
張麗華墓
作者：曾極
朝代：宋

伴侶聲沉王氣銷，香魂血涴有誰招。
蓬科三尺光塵在，猶作臺城花月妖。
往舂陵作
作者：曾極
朝代：宋

杖策行行訪楚囚，也勝流落嶠南州。
鬢絲半是吳蠶吐，襟血全因蜀鳥流。
徑窄不妨隨繭栗，路長那更聽鈎輈。
家山千里雲千疊，十口生離兩地愁。
後主祠
作者：曾極
朝代：宋

真珠簾下變離聲，多少嬙妃掩袂聽。
贏得牢愁三萬斛，孤舟撐入大梁城。
德慶堂字
作者：曾極
朝代：宋

森然筆勢聚干將，氣軋鍾王未肯降。
惆悵當年鐵鈎鎖，可能無意鎖長江。
挽真西山二首·其一
作者：曾極
朝代：宋

雲出西山雨未成，已聞華表鶴飛鳴。
聲名未必少黄霸，禮樂正緣無孔明。
天下已傳新宰相，胸中不改舊書生。
寒蟾沒入少微去，從此泰階何日平。
挽真西山二首·其二
作者：曾極
朝代：宋

一片誠心并若丹，愛民何止十分寬。
不成中國相司馬，空使蒼生望謝安。
廣益集思今已晚，以明佐聖古來難。
治平一卷黄扉墨，留與君王拭淚看。
挽蔡西山先生
作者：曾極
朝代：宋

天子中年後，名家信有初。
身罹鈎黨禍，學稿啟蒙書。
木直宜先伐，蘭芳竟自鋤。
首陽千駟馬，後世定何如。
攝山
作者：曾極
朝代：宋

一丈唐碑今露立，十尋梵塔已低摧。
層層石佛雲閒出，坐閲齊梁成劫灰。
文公先生挽詞
作者：曾極
朝代：宋

皇天開太極，庚戌聖賢生。
六籍文將絕，千年道復明。
淵源羅仲素，師友李延平。
遶舍閩溪急，潺湲洛水聲。
文孝廟
作者：曾極
朝代：宋

德隠前星民已和，山隈水曲廟何多。
皇孫不得承天統，猶使而翁恨蠟鵝。
新亭
作者：曾極
朝代：宋

青山四合遶天津，風景依然似洛濱。
江左于今成樂土，新亭垂淚亦無人。
方山
作者：曾極
朝代：宋

人間底事有方壺，劍截青摇界碧虛。
試上殊庭瞻醉葛，仙雲垂带護儲胥。
昇元閣鐸
作者：曾極
朝代：宋

摩挲石柱蘚痕斑，亡國如鴻去不還。
無復切雲三百尺，祗傳風鐸在人間。
春望
作者：曾極
朝代：宋

樓上從容曉日明，春風隨處動郊坰。
定知有象根沖漠，未信至真惟杳冥。
萬化淳時雲靄靄，一元亨處雨零零。
無言共倚闌干曲，綠滿原田水滿汀。
晉元帝廟
作者：曾極
朝代：宋

茅茨綿蕝寄江東，陵廟回看渫血紅。
右衽危冠纔自保，未能無責敢言功。
木圍
作者：曾極
朝代：宋

寢殿重重設木圍，崎嶇天位不勝危。
高人巢許應知此，占得箕山最坦夷。
李氏宮
作者：曾極
朝代：宋

埋愁無地奈君何，可是黄壚飲恨多。
玉鏡臺前棄脂水，深泉流汞尚盈科。
東晉
作者：曾極
朝代：宋

斷簡殘編迹可尋，諸賢興復不關心。
未應全罪王夷甫，一任神州自陸沈。
松
作者：曾極
朝代：宋

彙進群奸卒召戎，萌芽培養自熙豐。
當時手植留遺愛，只有巖前十八公。
板橋
作者：曾極
朝代：宋

輪鞅千年路欲迷，板橋名在市朝非。
玄暉太白微吟處，獨酌悠然命駕歸。
校官碑
作者：曾極
朝代：宋

風摧雨剝校官碑，集古先生竟不知。
同是光和千歲刻，未容苦縣獨稱奇。
桃葉渡
作者：曾極
朝代：宋

裙腰芳草抱長隄，南浦年年怨別離。
水送橫波山斂翠，一如桃葉渡江時。
梁金華宮石
作者：曾極
朝代：宋

照影清溪眩怪奇，推遷十代市朝非。
莫欺蘚眼蒼苔面，曾伴昭明識蔡妃。
榠樝
作者：曾極
朝代：宋

子丹進饌色微黄，仙老調胹有禁方。
五和糝奇無處覓，榠樝新熟壓枝香。
樂官山
作者：曾極
朝代：宋

城破轅門宴賞頻，伶倫執樂淚橫巾。
駢頭就戮緣家國，愧死南歸結綬人。
水精大珠
作者：曾極
朝代：宋

冰玉摩尼如鵠卵，大千世界倒懸中。
何人提向江頭照，照見神州一半空。
江南錄
作者：曾極
朝代：宋

自古嬰鱗或似狂，按誅潘佑事堪傷。
憑誰寄語徐常侍，不殺忠臣國未亡。
沒字碑
作者：曾極
朝代：宋

漫漫荒池浸綠蕪，殘碑一丈載龜趺。
當年刻畫書勳閥，雨打風吹字已無。
清凉寺
作者：曾極
朝代：宋

秋月春花迹未陳，衮龍曾遶夢中身。
夷門金鼓從天落，驚起床頭鼻鼾人。
清凉廣惠禪寺
作者：曾極
朝代：宋

鳴鞘響斷苑牆平，敲戛惟聞風玉聲。
三百年間陵谷變，寒潮不到石頭城。
游寒巖·其一
作者：曾極
朝代：宋

金玉其相一兩花，遐心空爲爾興嗟。
山礬不用來修敬，只許江梅共一家。
游寒巖·其二
作者：曾極
朝代：宋

黄瑶白璧綴幽花，珍重高人爲嘆嗟。
織女橫河溪月墮，杯盤狼籍水仙家。
湘宮寺
作者：曾極
朝代：宋

數椽敗屋湘宮寺，虞愿忠規正凜然。
十級浮屠那復有，虛拋貼婦賣兒錢。
漁父
作者：曾極
朝代：宋

智士旁觀當局迷，滄浪釣叟出陳詩。
江頭風怒掀漁屋，底事全家醉不知。
潑墨池
作者：曾極
朝代：宋

二酉珍儲已徧窺，仙班寧肯列愚癡。
注經穴石須勤苦，留得千年潑墨池。
澄心堂
作者：曾極
朝代：宋

楮生玉面務深藏，未肯橫陳翰墨場。
一幅降牋何用許，價高緣寫宋文章。
濂溪
作者：曾極
朝代：宋

逍遥社裏周夫子，太極圖成晝掩關。
欲驗箇中真動靜，終朝臨水對廬山。
烏衣巷
作者：曾極
朝代：宋

吳兵曾駐黑雲都，江左夷吾此卜居。
休把烏衣輕馬巷，懸鶉結駟總丘墟。
玄武湖
作者：曾極
朝代：宋

當日湖光澈鏡心，龍旗鳳吹此登臨。
而今鐵馬迴旋地，斜照黄塵一尺深。
玉樹後庭花
作者：曾極
朝代：宋

結綺臨春成草莽，繁華都入暮烟中。
後庭玉樹迎秋色，猶带張妃臉上紅。
白鷺洲
作者：曾極
朝代：宋

江水悠悠綠染衣，淮山渺渺翠成圍。
南朝鷺序歸何處，唯見滄洲白鳥飛。
石步道中有石麒麟數十
作者：曾極
朝代：宋

地悴天荒丘隴平，難從野老問衰興。
蒼烟落日低迷處，折足麒麟記壞陵。
石麒麟
作者：曾極
朝代：宋

短樊長塹起寒烟，知是何人古墓田。
千歲石麟相對立，肘騣膊焰故依然。
秦淮
作者：曾極
朝代：宋

鑿斷山根役萬人，祖龍癡絕更東巡。
石城幾度更新主，贏得淮流尚繫秦。
約友人賞春
作者：曾極
朝代：宋

人生何事最爲親，不看春容不識春。
岸柳細摇多意思，野花初綻足精神。
精神識得施爲別，意思到時言語新。
爲報同門須急賞，莫教春去始傷春。
紅泉精舍
作者：曾極
朝代：宋

十里長松一幅巾，溫湯浄濯滿衣塵。
石門隔斷世間事，仙窟能容鶴上人。
已主謝公爲北道，更依華子作西鄰。
紅泉可酒兼宜茗，便合躬耕老此身。
胭脂井
作者：曾極
朝代：宋

寒泉玉甃沒春蕪，石染胭脂潤不枯。
杏怨桃羞嬌欲墮，猶將紅淚洒黄奴。
臺城
作者：曾極
朝代：宋

紫蓋橫天整復斜，興亡接翅似昏鴉。
舊時石闕摩雲處，荻屋荆扉一兩家。
荆公墓
作者：曾極
朝代：宋

誤把清標犯世紛，平生忠業自超羣。
如何今代麒麟閣，只道詩名合策勳。
荆公祠
作者：曾極
朝代：宋

霜筠雪竹古精藍，投老歸與志自甘。
一食萬錢終忍垢，魚羹飯美憶江南。
華林園
作者：曾極
朝代：宋

羽葆來臨鼓吹停，華林暢飲倒長瓶。
萬年天子瞢騰眼，錯認長星作酒星。
華隠樓
作者：曾極
朝代：宋

松聲聽罷獨看雲，華隠樓中控鶴身。
治國神方難自獻，祗將本草語時人。
蔡西山貶道州
作者：曾極
朝代：宋

四海朱夫子，徵君獨典刑。
青雲伯夷傳，白首太玄經。
有客憐孤憤，無人問獨醒。
瑶琴空寶匣，絃斷不堪聽。
蔣帝廟
作者：曾極
朝代：宋

白馬千年繫廟門，爐烟浮動衮龍昏。
闔棺謾說榮枯定，青骨猶當履至尊。
蛇盤驛
作者：曾極
朝代：宋

枳籬華屋半雕殘，列肆屠羊客卸鞍。
霸氣銷沉形影歇，龍盤何事作蛇盤。
蜀海棠
作者：曾極
朝代：宋

傳芳遠遠自西隣，錦傘高張熨眼新。
花睡覺來紅淚落，年年如憶故宮春。
行廊
作者：曾極
朝代：宋

負矢前驅敵未擒，虎侯高揭意何深。
文皇決拾精天下，偏愛良工辨木心。
西原
作者：曾極
朝代：宋

衰草寒雲雁一行，牽愁水似九迴腸。
游人欲問千官事，翁仲無言卧夕陽。
西浦
作者：曾極
朝代：宋

珠璫錯落江皋佩，羅襪輕盈洛浦妝。
欲採蘋花擲春信，停橈難覓杜蘭香。
覆舟山
作者：曾極
朝代：宋

六代興亡貉一丘，繁華夢逐水東流。
操蛇神向山前笑，三百年前幾度舟。
謝公像
作者：曾極
朝代：宋

失喜向來因折屐，含悲今日爲聞箏。
人間悲喜何時了，携伎東山載酒行。
謝玄廟
作者：曾極
朝代：宋

兒輩能軍國未危，更令朱序助聲威。
秦人若也全師集，雲母車盛晉鼎歸。
賞心亭
作者：曾極
朝代：宋

柱上題名客姓蘇，江山清絕冠吳都。
六花飛舞憑闌處，一本天生卧雪圖。
輜車
作者：曾極
朝代：宋

婭姹吳音今古同，宮粧袨服已成空。
雕文結角輜車巧，猶有梁陳宮掖風。
送真泉州
作者：曾極
朝代：宋

隠然風節動朝行，屢叩龍墀貢皂囊。
未促相如歸蜀道，翻令汲黯去淮陽。
便藩自足榮萊服，邃殿誰當補舜裳。
急召諸賢固根本，璽書早晚出明光。
遊華子岡紅泉碧澗
作者：曾極
朝代：宋

去城纔半驛，深谷自逶迤。
藤絡崩崖石，松垂倒地枝。
寒山縮毛髮，碧澗照須眉。
霜氣全消歇，空存太傅祠。
采石渡
作者：曾極
朝代：宋

石琢浮屠遍水濱，興亡歲久已成塵。
長江靜夜蘆花月，莫信牽愁撥櫂人。
金陵
作者：曾極
朝代：宋

鑿地破除函谷帝，埋金厭勝郢中王。
興亡總不關君事，五百年前枉斷腸。
鍾山番人窟
作者：曾極
朝代：宋

千羣鐵騎遠來侵，鑿穴鍾山用意深。
天塹連空遮不斷，烟塵直到海中心。
鍾山石
作者：曾極
朝代：宋

戰血潛流石脈中，蒼崖鑿斷見殷紅。
千年殺氣方回薄，草木無春山盡童。
鐵塔寺
作者：曾極
朝代：宋

逝水無情去不囘，黄簾窣地隔風埃。
摩挲鐵塔堪流涕，此是先皇思子臺。
長干塔
作者：曾極
朝代：宋

十丈祥光起相輪，鐵浮屠鎮法王墳。
只愁西域神僧至，夜捧長干剎入雲。
雨華臺
作者：曾極
朝代：宋

晝可騎虹夜摘星，山根萬瓦碧磷磷。
雨臺不爲雲光老，一洗南朝戰伐塵。
青松路
作者：曾極
朝代：宋

致君堯舜事何難，投老鍾山賦考槃。
愁殺天津橋上客，杜鵑聲裏兩眉攢。
題太平宮
作者：曾極
朝代：宋

前朝失太平，仙館寄空名。
日日有秋色，房房聞水聲。
碑傳吳叟畫，殿厄建炎兵。
舊物雲關在，新宮再落成。
題識山堂
作者：曾極
朝代：宋

抉開雲氣從天末，喚得爐峰入坐閒。
似見二林春靄靄，殊聞三疊水潺潺。
養種園
作者：曾極
朝代：宋

百花堂裏賞芳菲，江左霸臣淚濺衣。
腸斷上林桃李樹，春風一半未全歸。
高座寺
作者：曾極
朝代：宋

石子岡前高座寺，犢車曾向此徘徊。
清談未解傾人國，更引番僧度海來。
鳳州柳
作者：曾極
朝代：宋

蜀主函封遣使時，芳根元自鳳州移。
柔荑醽醁今安在，唯有青絲拂地垂。
黄天蕩
作者：曾極
朝代：宋

受金縱敵將何知，曹沬功名失此時。
雁足不來貔虎散，沙頭蚌鷸謾相持。
龍洞
作者：曾極
朝代：宋

江流遠引背烟嵐，平陸何年重舉帆。
斷岸插天危欲墜，六朝龍去祗空巖。
句
作者：曾槃
朝代：宋

还持病眼将昏力，来看仙山未了青。
句
作者：曾槃
朝代：宋

還持病眼將昏力，來看仙山未了青。
大涤洞天留题
作者：曾槱
朝代：宋

梦想云根久已哉，青鞋布袜喜重来。
笋添简寂春前盛，桃胜玄都观裏栽。
洞狭天宽多秀异，泉清石怪少尘埃。
仙家日月长如许，我欲朝真屡往回。
大涤洞天留题
作者：曾槱
朝代：宋

梦想云根久已哉，青鞋布袜喜重来。笋添简寂春前盛，桃胜玄都观里栽。洞狭天宽多秀异，泉清石怪少尘埃。仙家日月长如许，我欲朝真屡往回。
大滌洞天留題
作者：曾槱
朝代：宋

夢想雲根久已哉，青鞋布襪喜重來。
筍添簡寂春前盛，桃勝玄都觀裏栽。
洞狹天寬多秀異，泉清石怪少塵埃。
仙家日月長如許，我欲朝真屢往回。
送举人
作者：曾汪
朝代：宋
体裁：七言律诗

乐作疑游太古庭，韩门今喜见诸生。千间厦敞摅雄思，万里桥成助去程。玉醑杯深乡意重，银蟾宫近客身轻。前贤已有惊人举，更听胪传第一声。
送舉人
作者：曾汪
朝代：宋

樂作疑遊太古庭，韓門今喜見諸生。
千間厦敞攄雄思，萬里橋成助去程。
玉醑杯深鄉意重，銀蟾宮近客身輕。
前賢已有驚人舉，更聽臚傳第一聲。
妙庭观
作者：曾治凤
朝代：宋

来访双成宅，溪流绕故山。玉真归帝所，金鼎落人间。云气生窗户，松声记佩环。神仙在何处，且得片时閒。
妙庭观
作者：曾治凤
朝代：宋

来访双成宅，溪流遶故山。
玉真归帝所，金鼎落人间。
云气生窗户，松声记佩环。
神仙在何处，且得片时閒。
妙庭觀
作者：曾治鳳
朝代：宋

來訪雙成宅，溪流遶故山。
玉真歸帝所，金鼎落人間。
雲氣生窗戶，松聲記珮環。
神仙在何處，且得片時閒。
九日登翰苑臺
作者：曾淵子
朝代：宋

翰苑臺邊拂舊題，歲華荏苒壯心違。
看萸喜得親長健，對菊猶慚令未歸。
秋水一江鷗共瘦，雲山千里雁初飛。
宦情有暇無風雨，把酒相酬此會稀。
客安南見進奉使回口占
作者：曾淵子
朝代：宋

安南莫道是天涯，歲歲人從薊北回。
江北江南親故滿，三年不寄一書來。
漳南示義軍寄邑人譚野臣
作者：曾淵子
朝代：宋

漳州城南烟霧深，漳州城北氛氣侵。
憶從奸邪賣和議，漢廷君臣愁至今。
乘輿播遷天地怒，殘軍掩泣眠星霧。
黄金無收白骨多，指點枯骸擬親故。
昨夜羽書如電飛，報道三城又被圍。
皇家恩深重如山，英雄奮起披鐵衣。
萬人同心猛如虎，關山震動撾鼙鼓。
百戰須當百勝歸，凱歌唱滿中原土。
論功賞爵將憲章，汾陽異姓封侯王。
鞠躬盡瘁固常事，願教一湧殲豺狼。
莫上高樓偶長望，壯懷忽忽思鄉丈。
琴臺落日私語時，丹心耿耿今能忘。
惜君忠義老無官，山河破裂泪欲乾。
衰容未畫麒麟閣，目盡故園心轉酸。
疏山
作者：曾淵子
朝代：宋

草徑蜿蜒十里間，雲間若在畫圖看。
萬松密翠地無影，一水長清空自寒。
九日登翰苑台
作者：曾渊子
朝代：宋
体裁：七言律诗

翰苑台边拂旧题，岁华荏苒壮心违。看萸喜得亲长健，对菊犹惭令未归。秋水一江鸥共瘦，云山千里雁初飞。宦情有暇无风雨，把酒相酬此会稀。
客安南见进奉使回口占
作者：曾渊子
朝代：宋
体裁：七言绝句

安南莫道是天涯，岁岁人从蓟北回。江北江南亲故满，三年不寄一书来。
漳南示义军寄邑人谭野臣
作者：曾渊子
朝代：宋

漳州城南烟雾深，漳州城北氛气侵。忆从奸邪卖和议，汉廷君臣愁至今。乘舆播迁天地怒，残军掩泣眠星雾。黄金无收白骨多，指点枯骸拟亲故。昨夜羽书如电飞，报道三城又被围。皇家恩深重如山，英雄奋起披铁衣。万人同心猛如虎，关山震动挝鼙鼓。百战须当百胜归，凯歌唱满中原土。论功赏爵将宪章，汾阳异姓封侯王。鞠躬尽瘁固常事，愿教一涌歼豺狼。莫上高楼偶长望，壮怀忽忽思乡丈。琴台落日私语时，丹心耿耿今能忘。惜君忠义老无官，山河破裂泪欲乾。衰容未画麒麟阁，目尽故园心转酸。
漳南示义军寄邑人谭野臣
作者：曾渊子
朝代：宋

漳州城南烟雾深，漳州城北氛气侵。
忆从奸邪卖和议，汉廷君臣愁至今。
乘舆播迁天地怒，残军掩泣眠星雾。
黄金无收白骨多，指点枯骸拟亲故。
昨夜羽书如电飞，报道三城又被围。
皇家恩深重如山，英雄奋起披铁衣。
万人同心猛如虎，关山震动挝鼙鼓。
百战须当百胜归，凯歌唱满中原土。
论功赏爵将宪章，汾阳异姓封侯王。
鞠躬尽瘁固常事，愿教一涌歼豺狼。
莫上高楼偶长望，壮怀忽忽思乡丈。
琴台落日私语时，丹心耿耿今能忘。
惜君忠义老无官，山河破裂泪欲干。
衰容未画麒麟阁，目尽故园心转酸。
疏山
作者：曾渊子
朝代：宋
体裁：七言绝句

草径蜿蜒十里间，云间若在画图看。万松密翠地无影，一水长清空自寒。
郊行劝农
作者：曾渊子
朝代：宋
体裁：七言绝句

伴犊儿童去采茶，扫蚕山妇摘桑芽。一溪风雨晚来急，门外梧桐三两花。
登麻姑山
作者：曾渐
朝代：宋

蹑石扪萝得得来，人间尘累已忘怀。
行穷险道忽平地，立看飞泉倾断崖。
邃宇半依苍木裏，秀峰长是白云埋。
方平羽驾今何在，欲会仙姑恨未谐。
登麻姑山
作者：曾渐
朝代：宋

蹑石扪萝得得来，人间尘累已忘怀。行穷险道忽平地，立看飞泉倾断崖。邃宇半依苍木里，秀峰长是白云埋。方平羽驾今何在，欲会仙姑恨未谐。
登麻姑山
作者：曾漸
朝代：宋

躡石捫蘿得得來，人間塵累已忘懷。
行窮險道忽平地，立看飛泉傾斷崖。
邃宇半依蒼木裏，秀峰長是白雲埋。
方平羽駕今何在，欲會仙姑恨未諧。
九齡行
作者：曾澈
朝代：宋

我生九齡氣食牛，喑嗚頓挫無匹儔。
白雲無根起天末，一身萬事同悠悠。
低頭拱手事先覺，談笑未了成仇讎。
一譽不足勝百毀，言語起滅如浮漚。
聖賢可與知者道，麟鳳豈在山中遊。
蘧然夢覺大槐國，江花昨夜生凉秋。
九龄行
作者：曾澈
朝代：宋
体裁：古风

我生九龄气食牛，喑呜顿挫无匹俦。白云无根起天末，一身万事同悠悠。低头拱手事先觉，谈笑未了成仇雠。一誉不足胜百毁，言语起灭如浮沤。圣贤可与知者道，麟凤岂在山中游。蘧然梦觉大槐国，江花昨夜生凉秋。
浯溪磨崖
作者：曾焕
朝代：宋

元颂颜书山谷诗，还镌我宋中兴碑。慇勤三读重回首，万□□□江渺瀰。
浯溪磨崖
作者：曾焕
朝代：宋

元颂颜书山谷诗，还镌我宋中兴碑。
慇懃三读重回首，万□□□江渺瀰。
题飞雪亭
作者：曾焕
朝代：宋
体裁：七言绝句

玉虬垂处雪花翻，四序雷声六月寒。凭槛未穷千丈势，请君岩下举头看。
浯溪磨崖
作者：曾煥
朝代：宋

元頌顔書山谷詩，還鎸我宋中興碑。
慇懃三讀重回首，萬□□□江渺瀰。
題飛雪亭
作者：曾煥
朝代：宋

玉虬垂處雪花翻，四序雷聲六月寒。
憑檻未窮千丈勢，請君巖下舉頭看。
挽和靖先生·其一
作者：曾班
朝代：宋

凛凛河南已百年，维公高行继前贤。早施绛帐崇师席，晚入金华侍讲筵。斯道未传今逝矣，彼苍难问竟茫然。回思昨日论交地，不见牙签列简编。
挽和靖先生·其一
作者：曾班
朝代：宋

凛凛河南已百年，维公高行继前贤。
早施绛帐崇师席，晚入金华侍讲筵。
斯道未传今逝矣，彼苍难问竟茫然。
回思昨日论交地，不见牙籤列简编。
挽和靖先生·其一
作者：曾班
朝代：宋

凜凜河南已百年，維公高行繼前賢。
早施絳帳崇師席，晚入金華侍講筵。
斯道未傳今逝矣，彼蒼難問竟茫然。
回思昨日論交地，不見牙籤列簡編。
挽和靖先生·其二
作者：曾班
朝代：宋

道直心无愧，师严貌有威。上方虚席待，公忽挂冠归。王室怀元老，天星掩少微。簪绅竞相吊，奚独我心悲。
挽和靖先生·其二
作者：曾班
朝代：宋

道直心无愧，师严貌有威。上方虚席待，公忽挂冠归。王室怀元老，天星掩少微。簪绅竞相吊，奚独我心悲。凛凛河南已百年，维公高行继前贤。早施绛帐崇师席，晚入金华侍讲筵。斯道未传今逝矣，彼苍难问竟茫然。回思昨日论交地，不见牙签列简编。
挽和靖先生·其二
作者：曾班
朝代：宋

道直心无愧，师严貌有威。
上方虚席待，公忽挂冠归。
王室怀元老，天星掩少微。
簪绅竞相弔，奚独我心悲。
挽和靖先生·其二
作者：曾班
朝代：宋

道直心無愧，師嚴貌有威。
上方虛席待，公忽掛冠歸。
王室懷元老，天星掩少微。
簪紳競相弔，奚獨我心悲。
鸿沟和吕圣功韵
作者：曾琏
朝代：宋
体裁：七言律诗

王霸兴亡劫几尘，鸿沟依旧锁寒云。不将帝业追三代，祇把河山割半分。故垒已随流水尽，归鸦空带夕阳曛。西风立马频回首，那忍猿声隔岸闻。
鴻溝和呂聖功韻
作者：曾璉
朝代：宋

王霸興亡劫幾塵，鴻溝依舊鎖寒雲。
不將帝業追三代，祇把河山割半分。
故壘已隨流水盡，歸鴉空带夕陽曛。
西風立馬頻回首，那忍猿聲隔岸聞。
赤壁
作者：曾用孙
朝代：宋
体裁：五言绝句

白浪高于屋，风回熨帖平。周郎呼不醒，久立听江声。
赤壁
作者：曾用孫
朝代：宋

白浪高於屋，風回熨帖平。
周郎呼不醒，久立聽江聲。
与中朝故人
作者：曾由基
朝代：宋
体裁：七言律诗

自怜骨相太邅迍，为米折腰依旧贫。古史多看多警省，新诗愈改愈精神。与游造物真知己，怕说天朝多故人。兰菊有时忙不得，世间桃李几番新。
与陈刚父论诗
作者：曾由基
朝代：宋
体裁：七言律诗

少陵久矣跨鲸游，近说西江沸不休。双井发源注南海，百川分港失东流。君怀正印高悬眼，我抉玄关笑点头。半世工夫缘底事，旁人却作等闲求。
中书程先生委校勘春秋分纪大参李雁湖文集因元夕戏成一绝
作者：曾由基
朝代：宋
体裁：七言绝句

雪柳梢头闹玉梅，万家灯火月楼台。校雠幸不开天上，省得扶藜太乙来。
中書程先生委校勘春秋分紀大參李雁湖文集因元夕戲成一絕
作者：曾由基
朝代：宋

雪柳梢頭閙玉梅，萬家燈火月樓臺。
校讎幸不開天上，省得扶藜太乙來。
余秋責余不歸責之誠是也余非敢忘鄉井而答以詩
作者：曾由基
朝代：宋

兔狡應多穴，狐妖解首丘。
一巢鳩樣拙，何計老菟裘。
余秋责余不归责之诚是也余非敢忘乡井而答以诗
作者：曾由基
朝代：宋
体裁：五言绝句

兔狡应多穴，狐妖解首丘。一巢鸠样拙，何计老菟裘。
偶作
作者：曾由基
朝代：宋

才退愁无友，时艰悔有家。乡心惭杜宇，世事付杨花。遣愁时复赋篇章，此是书生习未忘。小吏岂堪人看觑，酒边生怕带诗狂。
偶作·其一
作者：曾由基
朝代：宋
体裁：五言绝句

才退愁无友，时艰悔有家。乡心惭杜宇，世事付杨花。
偶作·其一
作者：曾由基
朝代：宋

才退愁無友，時艱悔有家。
鄉心慙杜宇，世事付楊花。
偶作·其三
作者：曾由基
朝代：宋

遣愁时复赋篇章，此是书生习未忘。小吏岂堪人看觑，酒边生怕带诗狂。
偶作·其三
作者：曾由基
朝代：宋

遣愁时復赋篇章，此是书生习未忘。
小吏岂堪人看觑，酒边生怕带诗狂。
偶作·其三
作者：曾由基
朝代：宋

遣愁時復賦篇章，此是書生習未忘。
小吏豈堪人看覷，酒邊生怕带詩狂。
偶作·其二
作者：曾由基
朝代：宋

故山荏苒失归期，颜尚如丹鬓已丝。忆昔师门传拙赋，迄今客路懒工诗。不伤迟暮无豪举，却喜聪明减旧时。便把蜗庐题退隐，何时买得草堂基。
偶作·其二
作者：曾由基
朝代：宋

故山荏苒失归期，颜尚如丹鬓已丝。
忆昔师门传拙赋，迄今客路懒工诗。
不伤迟暮无豪举，却喜聪明减旧时。
便把蜗庐题退隠，何时买得草堂基。
偶作·其二
作者：曾由基
朝代：宋

故山荏苒失歸期，顔尚如丹鬢已絲。
憶昔師門傳拙賦，迄今客路懶工詩。
不傷遲暮無豪舉，却喜聰明減舊時。
便把蝸廬題退隠，何時買得草堂基。
元夕同友街游
作者：曾由基
朝代：宋
体裁：七言律诗

月韵梅梢漏未央，缓寻梦境小相羊。万家灯火天无夜，十里绮罗风自香。胜友何如罗粉黛，清谈端可厌笙簧。吴侬休作筑城舞，胡越年来共一疆。
元夕同友街遊
作者：曾由基
朝代：宋

月韻梅梢漏未央，緩尋夢境小相羊。
萬家燈火天無夜，十里綺羅風自香。
勝友何如羅粉黛，清談端可厭笙簧。
吳儂休作築城舞，胡越年來共一疆。
元夕酒倦
作者：曾由基
朝代：宋

解酲貢浪語，欲困且長謠。
古篆生春靄，新湯響夜潮。
喜尋搜句伴，怕有看燈招。
背却笙歌閙，鳴琴慰寂寥。
元夕酒倦
作者：曾由基
朝代：宋
体裁：五言律诗

解酲贡浪语，欲困且长谣。古篆生春霭，新汤响夜潮。喜寻搜句伴，怕有看灯招。背却笙歌闹，鸣琴慰寂寥。
古寺
作者：曾由基
朝代：宋

残经闲竹几，瀹茗供花瓷。
法窟寂无语，禅容晚带饥。
虫萦道子画，蛩响外孙碑。
风定闻疎磬，玄关却自知。
古寺
作者：曾由基
朝代：宋

残经闲竹几，瀹茗供花瓷。法窟寂无语，禅容晚带饥。虫萦道子画，蛩响外孙碑。风定闻疏磬，玄关却自知。
古寺
作者：曾由基
朝代：宋

殘經閑竹几，瀹茗供花瓷。
法窟寂無語，禪容晚带饑。
蟲縈道子畫，蛩響外孫碑。
風定聞疎磬，玄關却自知。
嘲蜡梅
作者：曾由基
朝代：宋
体裁：七言绝句

孤芳不被雪霜欺，占得南枝最崛奇。气骨不凡风韵少，吕医初见退之诗。
嘲蠟梅
作者：曾由基
朝代：宋

孤芳不被雪霜欺，占得南枝最崛奇。
氣骨不凡風韻少，呂醫初見退之詩。
宦轍
作者：曾由基
朝代：宋

宦轍馳驅塵滿襟，解鞍呼酒小登臨。
天垂碧處秋江浄，山弄紫時西日沉。
韓記合還渠老手，王詩似不要新吟。
撐天拄地吾儒事，過耳飛禽空好音。
宦辙
作者：曾由基
朝代：宋

宦辙驰驱尘满襟，解鞍呼酒小登临。天垂碧处秋江净，山弄紫时西日沉。韩记合还渠老手，王诗似不要新吟。撑天拄地吾儒事，过耳飞禽空好音。
宦辙
作者：曾由基
朝代：宋

宦辙驰驱尘满襟，解鞍呼酒小登临。
天垂碧处秋江浄，山弄紫时西日沉。
韩记合还渠老手，王诗似不要新吟。
撑天拄地吾儒事，过耳飞禽空好音。
晚思
作者：曾由基
朝代：宋

風號谷應樹聲喧，陰雨瀟瀟南北村。
倦翼投林舟宿港，滿懷秋思立黄昏。
晚思
作者：曾由基
朝代：宋
体裁：七言绝句

风号谷应树声喧，阴雨潇潇南北村。倦翼投林舟宿港，满怀秋思立黄昏。
游宜春北岩
作者：曾由基
朝代：宋

宦躯真沐漆，放怀北岩去。行行如蔍境，渐入幽绝处。湿翠欲沾衣，晴云乱生屦。滩声时抑扬，岚气互吞吐。松寒韵笙竽，碣石状钟虡。朱实袅碧藤，白羽明翠坞。提壶忌人醒，市醑邀我沽。野果枝头寻，水乐空中度。饮少辄颓玉，山灵劳拱护。起来一凭栏，件件是佳句。此景几百年，却待予全付。吟成石点头，喜极石应语。何处一鸣鹤，而作赏音和。仰峰人所仰，隔江不受呼。正如山中人，九诏不一顾。传闻唐卫公，挟册曾此寓。皋夔读何书，瑰誉响千古。一生拗介甫，政坐读书误。公乎傥可作，同草遂初赋。
游宜春北岩
作者：曾由基
朝代：宋

宦躯真沐漆，放怀北岩去。
行行如蔍境，渐入幽绝处。
湿翠欲霑衣，晴云乱生屦。
滩声时抑扬，岚气互吞吐。
松寒韵笙竽，碣石状钟虡。
朱实袅碧藤，白羽明翠坞。
提壶忌人醒，市醑邀我沽。
野果枝头寻，水乐空中度。
饮少辄颓玉，山灵劳拱护。
起来一凭栏，件件是佳句。
此景几百年，却待予全付。
吟成石点头，喜极石应语。
何处一鸣鹤，而作赏音和。
仰峯人所仰，隔江不受呼。
正如山中人，九诏不一顾。
传闻唐卫公，挟册曾此寓。
皋夔读何书，瑰誉响千古。
一生拗介甫，政坐读书误。
公乎傥可作，同草遂初赋。
游益公平园怀宜春周宰颂诗
作者：曾由基
朝代：宋
体裁：五言律诗

丞相非嗔客，名流每举樽。鱼烹惟沼在，鹤化有轩存。惜欠尧夫子，幸生夷简孙。平泉落谁手，文献说平园。
用坡仙郁孤台韵送郑绣使还朝
作者：曾由基
朝代：宋

人人羡登仙，去作上界游。谁知世蒙恩，公其晦叔流。众芳正回春，一叶偶似秋。灵修岂数化，宿莽休槛洲。却怜贪荣人，前后几蜃楼。策今陈洛阳，疏肯谀沧州。阊阖浮云开，台阁清风留。所期共推庆历车，可复偏重元祐舟。
用坡仙鬰孤台韵送郑绣使还朝
作者：曾由基
朝代：宋

人人羡登仙，去作上界游。
谁知世蒙恩，公其晦叔流。
众芳正回春，一叶偶似秋。
灵修岂数化，宿莽休槛洲。
却怜贪荣人，前后几蜃楼。
策今陈洛阳，疏肯谀沧州。
阊阖浮云开，台阁清风留。
所期共推庆历车，可復偏重元佑舟。
用坡仙鬰孤臺韻送鄭繡使還朝
作者：曾由基
朝代：宋

人人羨登仙，去作上界遊。
誰知世蒙恩，公其晦叔流。
衆芳正回春，一葉偶似秋。
靈修豈數化，宿莽休檻洲。
却憐貪榮人，前後幾蜃樓。
策今陳洛陽，疏肯諛滄州。
閶闔浮雲開，臺閣清風留。
所期共推慶曆車，可復偏重元祐舟。
病起幽园检校
作者：曾由基
朝代：宋

病起无情绪，池边日几回。虫声低覆草，螺壳细生苔。暑退芦将变，秋残蓼续开。久消环绕迹，全若未尝来。
病起幽园检校
作者：曾由基
朝代：宋

病起无情绪，池边日几回。
虫声低覆草，螺殻细生苔。
暑退芦将变，秋残蓼续开。
久消环绕迹，全若未尝来。
病起幽園檢校
作者：曾由基
朝代：宋

病起無情緒，池邊日幾回。
蟲聲低覆草，螺殻細生苔。
暑退蘆將變，秋殘蓼續開。
久消環繞迹，全若未嘗來。
答詩友徵近詩
作者：曾由基
朝代：宋

寄傲西峰未肯東，論文舊約幾時同。
不知傑句真何用，便有虛名豈療窮。
珍重遠書徵近作，疎蕪故我欠新功。
每慙時輩多豪逸，點筆成章杯酒中。
答诗友征近诗
作者：曾由基
朝代：宋

寄傲西峰未肯东，论文旧约几时同。
不知杰句真何用，便有虚名岂疗穷。
珍重远书征近作，疎芜故我欠新功。
每惭时辈多豪逸，点笔成章杯酒中。
答诗友徵近诗
作者：曾由基
朝代：宋

寄傲西峰未肯东，论文旧约几时同。不知杰句真何用，便有虚名岂疗穷。珍重远书徵近作，疏芜故我欠新功。每惭时辈多豪逸，点笔成章杯酒中。
聚景园追凉
作者：曾由基
朝代：宋

五云缥缈护檐牙，不是寻常富贵家。树树风蝉凉意足，衣巾时复堕槐花。
聚景园追凉
作者：曾由基
朝代：宋

五云缥缈护檐牙，不是寻常富贵家。
树树风蝉凉意足，衣巾时復堕槐花。
聚景園追凉
作者：曾由基
朝代：宋

五雲縹緲護簷牙，不是尋常富貴家。
樹樹風蟬凉意足，衣巾時復墮槐花。
胡講書赴張國錄講席之招良月也
作者：曾由基
朝代：宋

初日融霜泮水清，鵠袍翔集宿中庭。
先生有道如陽月，太白占祥聚德星。
安定重來闡湖學，橫渠端坐講西銘。
自憐一唯無傳久，避席何時覿典刑。
胡讲书赴张国录讲席之招良月也
作者：曾由基
朝代：宋
体裁：七言律诗

初日融霜泮水清，鹄袍翔集宿中庭。先生有道如阳月，太白占祥聚德星。安定重来阐湖学，横渠端坐讲西铭。自怜一唯无传久，避席何时觌典刑。
與中朝故人
作者：曾由基
朝代：宋

自憐骨相太邅迍，爲米折腰依舊貧。
古史多看多警省，新詩愈改愈精神。
與游造物真知己，怕說天朝多故人。
蘭菊有時忙不得，世間桃李幾番新。
與陳剛父論詩
作者：曾由基
朝代：宋

少陵久矣跨鯨遊，近說西江沸不休。
雙井發源注南海，百川分港失東流。
君懷正印高懸眼，我抉玄關笑點頭。
半世工夫緣底事，旁人却作等閑求。
西湖冰合忽見小舟
作者：曾由基
朝代：宋

四望黯同雲，平湖墮銀漢。
一葉柳邊來，應是寒澌泮。
西湖冰合忽见小舟
作者：曾由基
朝代：宋
体裁：五言绝句

四望黯同云，平湖堕银汉。一叶柳边来，应是寒澌泮。
西湖夜景
作者：曾由基
朝代：宋
体裁：七言绝句

处处芙蕖处处堂，闲行何地不清香。归舟又趁晚凉急，十里湖光蘸夕阳。
西湖夜景
作者：曾由基
朝代：宋

處處芙蕖處處堂，閑行何地不清香。
歸舟又趁晚凉急，十里湖光蘸夕陽。
西湖夜景
作者：曾由基
朝代：宋

閒窗放入四山青，古篆无烟气自清。
风不鸣条花着露，一湖春月万蛙声。
西湖夜景
作者：曾由基
朝代：宋

閒窗放入四山青，古篆无烟气自清。风不鸣条花著露，一湖春月万蛙声。
西湖夜景
作者：曾由基
朝代：宋

閒窗放入四山青，古篆無烟氣自清。
風不鳴條花著露，一湖春月萬蛙聲。
賀林正字
作者：曾由基
朝代：宋

道山羣玉聚，前輩說乾淳。
近代豈乏士，清時頼有君。
誰傳艾軒派，喜得嫡孫親。
所欠非榮進，名流萬古芬。
贈貴官家小姬
作者：曾由基
朝代：宋

小蠻初按曲，趁拍入凉州。
宮羽偶失次，回眸顧部頭。
部頭色微嗔，面赭含嬌羞。
低鬟語同伴，周郎曾顧不。
贺林正字
作者：曾由基
朝代：宋

道山羣玉聚，前辈说干淳。
近代岂乏士，清时頼有君。
谁传艾轩派，喜得嫡孙亲。
所欠非荣进，名流万古芬。
贺林正字
作者：曾由基
朝代：宋

道山群玉聚，前辈说乾淳。近代岂乏士，清时赖有君。谁传艾轩派，喜得嫡孙亲。所欠非荣进，名流万古芬。
赠贵官家小姬
作者：曾由基
朝代：宋
体裁：古风

小蛮初按曲，趁拍入凉州。宫羽偶失次，回眸顾部头。部头色微嗔，面赭含娇羞。低鬟语同伴，周郎曾顾不。
赵岁寒昆季三人拉李学谕余同游南湖次岁寒韵
作者：曾由基
朝代：宋
体裁：七言律诗

紫麒麟楦岂身荣，腹有诗书气便清。野酌雅宜招胜士，贵游大半是宗英。主翁旧有登堂约，古树今知夹道迎。剩欲索梅同一笑，却随画角弄初更。
趙歲寒昆季三人拉李學諭余同遊南湖次歲寒韻
作者：曾由基
朝代：宋

紫麒麟楦豈身榮，腹有詩書氣便清。
野酌雅宜招勝士，貴遊大半是宗英。
主翁舊有登堂約，古樹今知夾道迎。
賸欲索梅同一笑，却隨畫角弄初更。
送广西郑经干并简经略
作者：曾由基
朝代：宋

五岭宜人地，君今捧檄行。
但拚穷彻骨，不到黯无声。
婉画从违裏，编氓休戚情。
祖筵谁执爵，三祝石先生。
送广西郑经干并简经略
作者：曾由基
朝代：宋

五岭宜人地，君今捧檄行。但拚穷彻骨，不到黯无声。婉画从违里，编氓休戚情。祖筵谁执爵，三祝石先生。
送廣西鄭經幹並簡經略
作者：曾由基
朝代：宋

五嶺宜人地，君今捧檄行。
但拚窮徹骨，不到黯無聲。
婉畫從違裏，編氓休戚情。
祖筵誰執爵，三祝石先生。
送玉堂守永嘉
作者：曾由基
朝代：宋

衮衮諸公塞要津，獨當椽筆演絲綸。
久陪清禁聊均佚，誰道明河不可親。
畿郡喜迎賢太守，帝旁却欠直詞臣。
逸才畢竟九天憶，應謂禁中須此人。
送玉堂守永嘉
作者：曾由基
朝代：宋
体裁：七言律诗

衮衮诸公塞要津，独当椽笔演丝纶。久陪清禁聊均佚，谁道明河不可亲。畿郡喜迎贤太守，帝旁却欠直词臣。逸才毕竟九天忆，应谓禁中须此人。
遊宜春北巖
作者：曾由基
朝代：宋

宦軀真沐漆，放懷北巖去。
行行如蔍境，漸入幽絕處。
濕翠欲霑衣，晴雲亂生屨。
灘聲時抑揚，嵐氣互吞吐。
松寒韻笙竽，碣石狀鍾虡。
朱實嫋碧藤，白羽明翠塢。
提壺忌人醒，市醑邀我沽。
野果枝頭尋，水樂空中度。
飲少輒頹玉，山靈勞拱護。
起來一凭欄，件件是佳句。
此景幾百年，却待予全付。
吟成石點頭，喜極石應語。
何處一鳴鶴，而作賞音和。
仰峯人所仰，隔江不受呼。
正如山中人，九詔不一顧。
傳聞唐衛公，挾冊曾此寓。
臯夔讀何書，瑰譽響千古。
一生拗介甫，政坐讀書誤。
公乎儻可作，同草遂初賦。
遊益公平園懷宜春周宰頌詩
作者：曾由基
朝代：宋

丞相非嗔客，名流每舉樽。
魚烹惟沼在，鶴化有軒存。
惜欠堯夫子，幸生夷簡孫。
平泉落誰手，文獻說平園。
題御愛牡丹
作者：曾由基
朝代：宋

天香不數魏姚家，玉砌雕欄護絳紗。
聞說弓旌遍巖穴，憐才應是勝憐花。
題昌黎傳後
作者：曾由基
朝代：宋

唐治百年生退之，行藏端的係興衰。
三書何用干時宰，天使斯人欲有知。
題楊敬之贈項斯詩後
作者：曾由基
朝代：宋

今古銷沉幾項斯，由來作者不祈知。
看渠一片憐才意，合把黄金鑄敬之。
題潘庭堅樂府後奉簡陳僉書
作者：曾由基
朝代：宋

性靈底物堪陶冶，郢曲彌高和彌寡。
錦囊勿使六丁偷，會有昌黎賞東野。
題畫梅水仙山礬三友圖
作者：曾由基
朝代：宋

野梅清靖節，水仙韻坡公。
山谷秀而野，厥有山礬風。
陶蘇黄三君，時異風味同。
後人思典刑，寫入畫圖中。
題陳陟屺寺
作者：曾由基
朝代：宋

幽泉落竇碎瓊聲，疑是朝天環珮鳴。
遶寺杉松皆雨露，不應秋葉似恩輕。
题御爱牡丹
作者：曾由基
朝代：宋
体裁：七言绝句

天香不数魏姚家，玉砌雕栏护绛纱。闻说弓旌遍岩穴，怜才应是胜怜花。
题昌黎传后
作者：曾由基
朝代：宋
体裁：七言绝句

唐治百年生退之，行藏端的系兴衰。三书何用干时宰，天使斯人欲有知。
题杨敬之赠项斯诗后
作者：曾由基
朝代：宋
体裁：七言绝句

今古销沉几项斯，由来作者不祈知。看渠一片怜才意，合把黄金铸敬之。
题潘庭坚乐府后奉简陈佥书
作者：曾由基
朝代：宋
体裁：七言绝句

性灵底物堪陶冶，郢曲弥高和弥寡。锦囊勿使六丁偷，会有昌黎赏东野。
题画梅水仙山矾三友图
作者：曾由基
朝代：宋
体裁：古风

野梅清靖节，水仙韵坡公。山谷秀而野，厥有山矾风。陶苏黄三君，时异风味同。后人思典刑，写入画图中。
题陈陟屺寺
作者：曾由基
朝代：宋

幽泉落窦碎琼声，疑是朝天环佩鸣。绕寺杉松皆雨露，不应秋叶似恩轻。
题陈陟屺寺
作者：曾由基
朝代：宋

幽泉落窦碎琼声，疑是朝天环佩鸣。
遶寺杉松皆雨露，不应秋叶似恩轻。
鄉飲酒倡和詩
作者：曾穎茂
朝代：宋

異席賓階愧上西，喜觀微俗頓風移。
一堂酬酢古冠屨，千里循良世鼎彝。
詩繼紹興賢守句，教明直講太平儀。
遼遼曠典今重舉，從此愚夫可與知。
上林春·一落縈
作者：曾紆
朝代：宋

東苑梅繁，豪健放樂，醉倒花前狂客。靚妝微步，攀條弄粉，凌波遍尋青陌。暗香墮靨。更飄近、霧鬟蟬額。倒金荷、念流光易失，幽姿堪惜。惜花心、未甘鬢白。南枝上、又見尋芳訊息。舊遊回首，前歡如夢，誰知等閒拋擲。稠紅亂蕊，漫開遍、楚江南北。獨銷魂，念誰寄、故園春色。
北固樓
作者：曾紆
朝代：宋

枕中雲氣千峰近，牀底松聲萬壑哀。
要看銀山拍天浪，開窻放入大江來。
句·其一
作者：曾紆
朝代：宋

百步橋邊蕩槳時。
句·其三
作者：曾紆
朝代：宋

此興未應賒。
句·其二
作者：曾紆
朝代：宋

獨與暮猿哀。
句·其五
作者：曾紆
朝代：宋

苔侵垂磴蔓，竹隱斷巖花。
句·其四
作者：曾紆
朝代：宋

炊煙逗疏藹，樵徑入蒼苔。
和葉少藴慈感蚌珠
作者：曾紆
朝代：宋

不知一殻幾由旬，能納須彌不動尊。
疑是吳興清霅水，直通方廣古靈源。
月沉濁水圓明在，蓮出汙泥寶性存。
隱現去來初一致，莫將虛幻點空門。
品令
作者：曾紆
朝代：宋

紋漪漲綠。疏靄連孤鶩。一年春事，柳飛輕絮，筍添新竹。寂寞幽花，獨殿小園嫩綠。登臨未足。悵遊子、歸期促。他年清夢千里，猶到城陰溪曲。應有凌波，時為故人凝目。
客愁
作者：曾紆
朝代：宋

客愁如繭絲，一攬成萬緒。
秋風不可奈，又到庭前樹。
秋風自有時，客子愁無期。
不如飲美酒，誦我山中詩。
宣州水西作
作者：曾紆
朝代：宋

杖藜出郭一水近，石蹬古路穿松筠。
萬仞絕壑倚天末，八節驚灘當寺門。
泉聲飛下錦繡谷，殿影插入玻璃盆。
宣州水西天下勝，閬州城南何足云。
寧川道中
作者：曾紆
朝代：宋

渡水穿橋一徑斜，潦收溪足露汀沙。
半山雲影前山雨，十里香風晚稻花。
異縣悲秋多客思，豐年樂事屬田家。
故園正好不歸去，滿眼西風吹鬢華。
戲作冷語
作者：曾紆
朝代：宋

萬山雲雪陰霾空，千林霧淞水搖風。
凍河徹底連三冬，嘉平曉獵崤函中。
十二律呂相與宮，安得此候疏煩胸。
洞仙歌
作者：曾紆
朝代：宋

相如當日，曾奏凌雲賦。落筆縱橫妙風雨。記揚鞭輦路，同醉金明，窮勝賞，不管重城已暮。舊遊如夢覺，零落朋儕，遺墨淋漓尚如故。況神洲北望，今已丘墟，傷白璧、久埋黃土。但空似、靈光巋然存，悵朗月清風，更無玄度。
清樾軒二首·其一
作者：曾紆
朝代：宋

臥聽灘聲㶁㶁流，冷風凄雨似深秋。
江邊石上烏臼樹，一夜水長到梢頭。
清樾軒二首·其二
作者：曾紆
朝代：宋

竹間嘉樹密扶疏，異鄉物色似吾廬。
清曉開門出負水，已有小舟來賣魚。
烏臼樹
作者：曾紆
朝代：宋

三年逐客弄湘流，華氣遮欄兩鬢秋。
祇有荒寒江上樹，尚成詩句聚眉頭。
臨江仙
作者：曾紆
朝代：宋

後院短牆臨綠水，春風急管繁弦。問誰親按小嬋娟。玉堂真學士，琳館地行仙。安得此身來此處，依稀一夢梨園。江南刺使謾垂涎。據鞍腸已斷，何況到尊前。
菩薩蠻
作者：曾紆
朝代：宋

山光冷浸清溪底。溪光直到柴門裡。臥對白蘋洲。猗眠數釣舟。溪山無限好。恨不相逢早。老病獨醒多。如此良夜何。
踈山
作者：曾紆
朝代：宋

江海相望二十年，依前骯髒倚門邊。
家風敢謂龐居士，句法空悲孟浩然。
想見風流繼蓮社，應傳圖畫入斜川。
病夫詩思猶艱窘，正似潮迴上水船。
遊七星巖
作者：曾純
朝代：宋

斗宿垂精插碧空，嵌巖太古石屏風。
自然一道玲瓏穴，誰見五丁開鑿功。
竇裏乳泉時點滴，門前瀝水暗流通。
吾儕洞目崧臺景，謝屐何曾到此中。
句
作者：曾紵
朝代：宋

漢江水漲鴨頭綠，宜城酒熟鵝兒黄。
句
作者：曾繹
朝代：宋

已無醜扇几邊亂，空見春鉏天際飛。
還家塗中
作者：曾繹
朝代：宋

疏林殘嶺起昏鴉，臘盡行人喜近家。
江北江南春信早，傍籬穿竹見梅花。
贈呂居仁
作者：曾續
朝代：宋

呂家三相盛天朝，流澤於今有鳳毛。
世業中微誰料理，卻收才具入風騷。
上林春慢
作者：曾纡
朝代：宋
体裁：词

东苑梅繁，豪健放乐，醉倒花前狂客。靓妆微步，攀条弄粉，凌波遍寻青陌。暗香堕靥。更飘近、雾鬟蝉额。倒金荷、念流光易失，幽姿堪惜。惜花心、未甘鬓白。南枝上、又见寻芳消息。旧游回首，前欢如梦，谁知等闲抛掷。稠红乱蕊，漫开遍、楚江南北。独销魂，念谁寄、故园春色。
临江仙
作者：曾纡
朝代：宋

后院短墙临绿水，春风急管繁弦。问谁亲按小婵娟。玉堂真学士，琳馆地行仙。安得此身来此处，依稀一梦梨园。江南刺史谩垂涎。据鞍肠已断，何况到尊前。
临江仙·后院短墙临绿水
作者：曾纡
朝代：宋
体裁：词

后院短墙临绿水，春风急管繁弦。
问谁亲按小婵娟。
玉堂真学士，琳馆地行仙。
安得此身来此处，依稀一梦梨园。
江南刺使谩垂涎。
据鞍肠已断，何况到尊前。
乌臼树
作者：曾纡
朝代：宋
体裁：七言绝句

三年逐客弄湘流，华气遮栏两鬓秋。祇有荒寒江上树，尚成诗句聚眉头。
北固楼
作者：曾纡
朝代：宋

枕中云气千峰近，床底松声万壑哀。
要看银山拍天浪，开窻放入大江来。
句
作者：曾纡
朝代：宋

百步桥边荡桨时。炊烟逗疏蔼，樵径入苍苔。苔侵垂磴蔓，竹隐断岩花。
句·其一
作者：曾纡
朝代：宋

百步桥边荡桨时。
句·其三
作者：曾纡
朝代：宋

此兴未应赊。
句·其二
作者：曾纡
朝代：宋

独与暮猿哀。
句·其五
作者：曾纡
朝代：宋

苔侵垂磴蔓，竹隐断岩花。
句·其四
作者：曾纡
朝代：宋

炊烟逗疏蔼，樵径入苍苔。
和叶少蕴慈感蚌珠
作者：曾纡
朝代：宋

不知一壳几由旬，能纳须弥不动尊。疑是吴兴清霅水，直通方广古灵源。月沉浊水圆明在，莲出污泥宝性存。隐现去来初一致，莫将虚幻点空门。
和叶少藴慈感蚌珠
作者：曾纡
朝代：宋

不知一殻几由旬，能纳须弥不动尊。
疑是吴兴清霅水，直通方广古灵源。
月沉浊水圆明在，莲出污泥宝性存。
隐现去来初一致，莫将虚幻点空门。
品令·纹漪涨绿
作者：曾纡
朝代：宋
体裁：词

纹漪涨绿。疏霭连孤鹜。一年春事，柳飞轻絮，笋添新竹。寂寞幽花，独殿小园嫩绿。登临未足。怅游子、归期促。他年清梦千里，犹到城阴溪曲。应有凌波，时为故人凝目。
宁川道中
作者：曾纡
朝代：宋
体裁：七言律诗

渡水穿桥一径斜，潦收溪足露汀沙。半山云影前山雨，十里香风晚稻花。异县悲秋多客思，丰年乐事属田家。故园正好不归去，满眼西风吹鬓华。
客愁
作者：曾纡
朝代：宋
体裁：古风

客愁如茧丝，一揽成万绪。秋风不可奈，又到庭前树。秋风自有时，客子愁无期。不如饮美酒，诵我山中诗。
宣州水西作
作者：曾纡
朝代：宋
体裁：七言律诗

杖藜出郭一水近，石蹬古路穿松筠。万仞绝壑倚天末，八节惊滩当寺门。泉声飞下锦绣谷，殿影插入玻璃盆。宣州水西天下胜，阆州城南何足云。
念奴娇
作者：曾纡
朝代：宋
体裁：词

江城春晚，正海棠临水，嫣然幽独。秀色天姿真富贵，何必金盘华屋。月下无人，雨中有泪，绝艳仍清淑。丰肌得酒，嫩红微透轻縠。晓日雾霭林深，佳人春睡思，朦朦初足。笑出疏篱，端可厌，桃李漫山粗俗。衔子飞来，鸿鹄何在，千里移西蜀。明朝酒醒，乱红那忍轻触。
念奴娇
作者：曾纡
朝代：宋

片帆暮落，正前村梅蕊，愁人如雪。东陌西溪长记得，疏影横斜时节。六出冰姿，玉人微步，笑里轻轻折。兰房沈醉，暗香曾共私窃。回头万水千山，一枝重见处，离肠千结。料想临鸾消瘦损，时把啼红偷浥。怎得伊来，许多幽恨，共捻青梢说。如今千里，断魂空对明月。
念奴娇
作者：曾纡
朝代：宋
体裁：词

片帆暮落，正前村梅蕊，愁人如雪。东陌西溪长记得，疏影横斜时节。六出冰姿，玉人微步，笑里轻轻折。兰房沉醉，暗香曾共私窃。回头万水千山，一枝重见处，离肠千结。料想临鸾消瘦损，时把啼红偷浥。怎得伊来，许多幽恨，共撚青梢说。如今千里，断魂空对明月。
念奴娇·江城春晚
作者：曾纡
朝代：宋
体裁：词

江城春晚，正海棠临水，嫣然幽独。秀色天姿真富贵，何必金盘华屋。月下无人，雨中有泪，绝艳仍清淑。丰肌得酒，嫩红微透轻縠。晓日雾霭林深，佳人春睡思，朦胧初足。笑出疏篱，端可厌，桃李漫山粗俗。衔子飞来，鸿鹄何在，千里移西蜀。明朝酒醒，乱红那忍轻触。
念奴娇·片帆暮落
作者：曾纡
朝代：宋
体裁：词

片帆暮落，正前村梅蕊，愁人如雪。
东陌西溪长记得，疏影横斜时节。
六出冰姿，玉人微步，笑里轻轻折。
兰房沈醉，暗香曾共私窃。
回头万水千山，一枝重见处，离肠千结。
料想临鸾消瘦损，时把啼红偷浥。
怎得伊来，许多幽恨，共拈青梢说。
如今千里，断魂空对明月。
戏作冷语
作者：曾纡
朝代：宋
体裁：古风

万山云雪阴霾空，千林雾凇水摇风。冻河彻底连三冬，嘉平晓猎崤函中。十二律吕相与宫，安得此候疏烦胸。
戏作冷语
作者：曾纡
朝代：宋

万山云雪阴霾空，千林雾淞水摇风。冻河彻底连三冬，嘉平晓猎崤函中。十二律吕相与宫，安得此候疏烦胸。
洞仙歌
作者：曾纡
朝代：宋
体裁：词

相如当日，曾奏凌云赋。落笔纵横妙风雨。记扬鞭辇路，同醉金明，穷胜赏，不管重城已暮。旧游如梦觉，零落朋侪，遗墨淋漓尚如故。况神州北望，今已丘墟，伤白璧、久埋黄土。但空似、灵光岿然存，怅朗月清风，更无玄度。
洞仙歌·相如当日
作者：曾纡
朝代：宋
体裁：词

相如当日，曾奏凌云赋。落笔纵横妙风雨。记扬鞭辇路，同醉金明，穷胜赏，不管重城已暮。旧游如梦觉，零落朋侪，遗墨淋漓尚如故。况神洲北望，今已丘墟，伤白璧、久埋黄土。但空似、灵光岿然存，怅朗月清风，更无玄度。
清樾轩二首
作者：曾纡
朝代：宋

卧听滩声㶁㶁流，冷风凄雨似深秋。江边石上乌臼树，一夜水长到梢头。竹间嘉树密扶疏，异乡物色似吾庐。清晓开门出负水，已有小舟来卖鱼。
清樾轩二首·其一
作者：曾纡
朝代：宋
体裁：七言绝句

卧听滩声㶁㶁流，冷风凄雨似深秋。江边石上乌臼树，一夜水长到梢头。
清樾轩二首·其二
作者：曾纡
朝代：宋
体裁：七言绝句

竹间嘉树密扶疏，异乡物色似吾庐。清晓开门出负水，已有小舟来卖鱼。
疏山
作者：曾纡
朝代：宋

江海相望二十年，依前肮脏倚门边。家风敢谓庞居士，句法空悲孟浩然。想见风流继莲社，应传图画入斜川。病夫诗思犹艰窘，正似潮回上水船。
秋霁
作者：曾纡
朝代：宋
体裁：词

木落山明，暮江碧，楼倚太虚寥廓。素手飞觞，钗头笑取，金英满浮桑落。鬓云慢约。酒红拂破香腮薄。细细酌。帘外任教、月转画阑角。当年快意登临，异乡节物，难禁离索。故人远、凌波何在，惟有残英共寂寞。愁到断肠无处著。寄寒香与，凭渠问讯佳时，弄粉吹花，为谁梳掠。
秋霁·木落山明
作者：曾纡
朝代：宋

木落山明，暮江碧，楼倚太虚寥廓。
素手飞觞，钗头笑取，金英满浮桑落。
鬓云慢约。
酒红拂破香腮薄。
细细酌。
帘外任教、月转画阑角。
当年快意登临，异乡节物，难禁离索。
故人远、凌波何在，惟有残英共寂寞。
愁到断肠无处着。
寄寒香与，凭渠问讯佳时，弄粉吹花，为谁梳掠。
菩萨蛮
作者：曾纡
朝代：宋

山光冷浸清溪底。溪光直到柴门里。卧对白萍洲。欹眠数钓舟。
溪山无限好。恨不相逢早。老病独醒多。如此良夜何。
菩萨蛮
作者：曾纡
朝代：宋

山光冷浸清溪底。溪光直到柴门里。卧对白蘋洲。攲眠数钓舟。溪山无限好。恨不相逢早。老病独醒多。如此良夜何。
菩萨蛮·山光冷浸清溪底
作者：曾纡
朝代：宋
体裁：词

山光冷浸清溪底。
溪光直到柴门里。
卧对白苹洲。
猗眠数钓舟。
溪山无限好。
恨不相逢早。
老病独醒多。
如此良夜何。
谒金门
作者：曾纡
朝代：宋

风淅沥。窗外雪花初积。梦破小窗人寂寂。寒威无处敌。
强起饮君涓滴。清泪醉来沾臆。岐路即今多拥隔。弟兄无信息。
谒金门·风淅沥
作者：曾纡
朝代：宋
体裁：词

风淅沥。窗外雪花初积。梦破小窗人寂寂。寒威无处敌。强起饮君涓滴。清泪醉来沾臆。歧路即今多拥隔。弟兄无信息。
踈山
作者：曾纡
朝代：宋

江海相望二十年，依前骯脏倚门边。
家风敢谓庞居士，句法空悲孟浩然。
想见风流继莲社，应传图画入斜川。
病夫诗思犹艰窘，正似潮迴上水船。
游七星岩
作者：曾纯
朝代：宋

斗宿垂精插碧空，嵌岩太古石屏风。
自然一道玲珑穴，谁见五丁开凿功。
窦裏乳泉时点滴，门前沥水暗流通。
吾侪洞目崧台景，谢屐何曾到此中。
游七星岩
作者：曾纯
朝代：宋

斗宿垂精插碧空，嵌岩太古石屏风。自然一道玲珑穴，谁见五丁开凿功。窦里乳泉时点滴，门前沥水暗流通。吾侪洞目崧台景，谢屐何曾到此中。
句
作者：曾纻
朝代：宋

汉江水涨鸭头绿，宜城酒熟鹅儿黄。
句
作者：曾绎
朝代：宋

已无丑扇几边乱，空见春鉏天际飞。
句
作者：曾绎
朝代：宋

已无丑扇几边乱，空见春锄天际飞。
还家涂中
作者：曾绎
朝代：宋
体裁：七言绝句

疏林残岭起昏鸦，腊尽行人喜近家。江北江南春信早，傍篱穿竹见梅花。
赠吕居仁
作者：曾续
朝代：宋
体裁：七言绝句

吕家三相盛天朝，流泽于今有凤毛。世业中微谁料理，却收才具入风骚。
上王荆公墓
作者：曾肇
朝代：宋

天上龍胡斷，人間鵩鳥來。
未應淮水竭，所惜泰山頹。
華屋今非昔，佳城閉不開。
白頭門下士，悵望有餘哀。
上王荆公墓
作者：曾肇
朝代：宋

天上龙胡断，人间鵩鸟来。
未应淮水竭，所惜泰山颓。
华屋今非昔，佳城闭不开。
白头门下士，怅望有余哀。
上王荆公墓
作者：曾肇
朝代：宋

天上龙胡断，人间鵩鸟来。未应淮水竭，所惜泰山颓。华屋今非昔，佳城闭不开。白头门下士，怅望有馀哀。
二賢堂·其一
作者：曾肇
朝代：宋

天驥精神鳳羽儀，青雲天路此委蛇。
由來道誼千鈞重，不獨文章一世師。
史牒已傳三黜賦，騷人誰繼八哀詩。
有時無命非今日，從古長沙賈傅悲。
二賢堂·其二
作者：曾肇
朝代：宋

萬壑千巖花草香，醉翁此地昔徜徉。
不聞燕雀知鴻鵠，但見鴟梟笑鳳凰。
平日聲名追屈賈，暮年勳業佐虞唐。
神清洞府今何處，故事空留楚天傍。
二贤堂
作者：曾肇
朝代：宋

天骥精神凤羽仪，青云天路此委蛇。由来道谊千钧重，不独文章一世师。史牒已传三黜赋，骚人谁继八哀诗。有时无命非今日，从古长沙贾傅悲。万壑千岩花草香，醉翁此地昔徜徉。不闻燕雀知鸿鹄，但见鸱枭笑凤凰。平日声名追屈贾，暮年勋业佐虞唐。神清洞府今何处，故事空留楚天傍。
二贤堂·其一
作者：曾肇
朝代：宋
体裁：七言律诗

天骥精神凤羽仪，青云天路此委蛇。由来道谊千钧重，不独文章一世师。史牒已传三黜赋，骚人谁继八哀诗。有时无命非今日，从古长沙贾傅悲。
二贤堂·其二
作者：曾肇
朝代：宋
体裁：七言律诗

万壑千岩花草香，醉翁此地昔徜徉。不闻燕雀知鸿鹄，但见鸱枭笑凤凰。平日声名追屈贾，暮年勋业佐虞唐。神清洞府今何处，故事空留楚天傍。
京口甘露寺
作者：曾肇
朝代：宋

屈曲危楼倚半空，诗情无限景无穷。江声逆顺潮来往，山色有无烟淡浓。风月满楼供一览，乾坤万里豁双瞳。片云迥逐斜阳去，知落淮山第几重。
京口甘露寺
作者：曾肇
朝代：宋

屈曲危楼倚半空，诗情无限景无穷。
江声逆顺潮来往，山色有无烟淡浓。
风月满楼供一览，干坤万里豁双瞳。
片云迥逐斜阳去，知落淮山第几重。
京口甘露寺
作者：曾肇
朝代：宋

屈曲危樓倚半空，詩情無限景無窮。
江聲逆順潮來往，山色有無烟淡濃。
風月滿樓供一覽，乾坤萬里豁雙瞳。
片雲迥逐斜陽去，知落淮山第幾重。